
ACTA APOSTOLICAE SEDIS 


COMMENTARIUM OFFICIALE 


ACTA PIT PP. Xil 


CONSTITUTIO APOSTOLICA 


‘FIDEI DOGMA DEFINITUR DEIPARAM VIRGINEM MARIAM CORPORE ET ANIMA 
FUISSE AD CAELESTEM GLORIAM ASSUMPTAM. 


PIUS EPISCOPUS 
SERVUS SERVORUM DEI 
AD PERPRTUAM RET MEMORIAM 


Munificentissimus Deus, qui omnia potest, cuiusque provi- 
‘dentiae consilium sapientia et amore constat, arcano suae men- 
tis proposito populorum singulorumque hominum dolores in- 
tersertis temperat gaudiis, ut, diversis rationibus diversisque 
modis, ipsum diligentibus omnia cooperentur in bonum. ' 

Iamvero Pontificatus Noster, quemadmodum praesens ae- 
tas, tot curis, sollicitudinibus angoribusque premitur ob gra- 
vissimas calamitates ac multorum a veritate virtuteque aber- 
rationes; cernere tamen magno Nobis solacio est, dum catholica 
fides publice actuoseque manifestatur, pietatem erga Deiparam 
Virginem vigere ac fervescere cotidie magis, ac fere ubique ter- 
rarum melioris sanctiorisque vitae praebere auspicia. Quo fit 
ut, dum Beatissima Virgo sua materna munia pro Christi san- 
guine redemptis amantissime explet, filiorum mentes animique 


‘ Cf. Rom., VIII, 28. 


49 - Acta, Vol. XVII, n. 15. — 4-11-1950. 

ad studiosiorem eius privilegiorum contemplationem impensius 
excitentur. 

Deus reapse, qui ex omni aeternitate Mariam Virginem pro- 
pensissima singularique intuetur voluntate, « ubi venit pleni- 
tudo temporis », * providentiae suae consilium ita ad effectum 
deduxit, ut quae privilegia, quas praerogativas liberalitate 
summa eidem concesserat, eadem perfecto quodam concentu 
refulgerent. Quodsi summam eiusmodi liberalitatem perfectum- 
que gratiarum concentum Ecclesia semper agnovit ac per sae- 
culorum decursum cotidie magis pervestigavit, nostra tamen 
aetate privilegium illud corporeae in Caelum Assumptionis Dei- 
parae Virginis Mariae clariore luce profecto enituit. 

Quod quidem privilegium, cum Decessor Noster imm. mem. 
Pius IX almae Dei Parentis immaculatae conceptionis dogma. 
sollemniter sanxit, tum novo quodam fulgore illuxit. Arctissi- 
me enim haec duo privilegia inter se conectuntur. Christus qui- 
dem peccatum et mortem propria sua morte superavit; et qui 
per baptismum superno modo iterum generatus est, per eumdem 
Christum peccatum et mortem vicit. Attamen plenum de morte 
victoriae effectum Deus generali lege iustis conferre non vult, 
nisi cum finis temporum advenerit. Itaque iustorum etiam cor- 
pora post mortem resolvuntur, ac novissimo tandem die cum 
sua cuiusque gloriosa anima coniungentur. 

Verumtamen ex generali eiusmodi lege Beatam Virginem Ma- 
riam Deus exemptam voluit. Quae quidem, singulari prorsus. 
privilegio, immaculata conceptione sua peccatum devicit, atque . 
adeo legi illi permanendi in sepulcri corruptione obnoxia non 
fuit, neque corporis sui redemptionem usque in finem tempo- 
rum exspectare debuit. 

Ideo cum sollemniter sancitum fuit Deiparam Virginem Ma- 
riam hereditaria labe immunem inde ab origine fuisse, tum 
christifidelium animi incensiore quadam spe permoti fuere, fu- 
turum ut a supremo Ecclesiae Magisterio dogma quoque cor- 


* Galat., IV, 4. 

poreae Assumptionis Mariae Virginis in Caelum quamprimum 
definiretur. 

Siquidem cernere fuit non modo singulos christifideles, sed 
eos quoque, qui Nationum vel ecclesiasticarum provinciarum 
quasi personam gererent, ac vel etiam non paucos Concilii Va- 
ticani Patres hoc instanter ab Apostolica Sede postulare. 

Decursu autem temporum huiusmodi postulationes ac vota, 
nedum remitterent, cotidie magis et numero et instantia succre- 
vere. Etenim piae habitae sunt, hac de causa, precum con- 
tentiones; studia hac super re a pluribus eximiisque theologis 
vel privatim, vel in publicis ecclesiasticis Athenaeis et in ceteris 
scholis sacris disciplinis tradendis alacriter impenseque prove- 
cta; Conventus Mariales multis in catholici orbis partibus vel 
ex una tantum, vel ex pluribus Nationibus celebrati. Quae qui- 
dem studia pervestigationesque maiore in luce posuere in chri- 
stianae fidei deposito, Ecclesiae concredito, dogma quoque con- 
tineri Assumptionis Mariae Virginis in Caelum; ac plerum- 
que inde consecutae sunt postulationes, quibus ab Aposto- 
lica Sede suppliciter effagitabatur, ut haec veritas sollemniter 
definiretur. 

Hoc pio certamine christifideles miro quodam modo coniun- 
cti fuere cum suis sacris Antistitibus; qui quidem eiusdem gene- 
ris petitiones, numero profecto spectabiles, ad hanc divi Petri 
Cathedram miserunt. Propterea, cum ad Summi Pontificatus 
solium evecti fuimus, supplicationes eiusmodi ad milia bene 
multa ex quavis terrarum orbis parte et ex quovis civium ordi- 
ne, ex Dilectis nempe Filiis Nostris Sacri Collegii Cardinalibus, 
ex Venerabilibus fratribus Archiepiscopis et Episcopis, ex Dioe- 
cesibus, atque ex paroeciis ad hanc Apostolicam Sedem iam 
delatae erant. 

Quamobrem, dum impensas ad Deum admovimus preces, ut 
ad gravissimam hanc causam decernendam lumen Sancti Spi- 
ritus menti Nostrae impertiretur, peculiares edidimus normas, 
quibus iussimus ut collatis viribus severiora hac de re inirentur 
studia; atque interea petitiones omnes colligerentur accurateque 

perpenderentur, quae inde a Decessore Nostro fel. rec. Pio IX ad 
nostra usque tempora de Assumptione Beatae Mariae Virginis 
in Caelum ad Apostolicam hanc Sedem missae fuissent. ° 

Cum vero tanti momenti tantaeque gravitatis causa agere- 
tur, opportunum duximus Venerabiles omnes in Episcopatu Fra- 
tres directo atque ex auctoritate rogare ut mentem cuiusque 
suam conceptis verbis Nobis aperire vellent. Quapropter die 
I mensis Mai, anno mpccccxxxxvi, Nostras ad eos dedimus Lit- 
teras « Deiparae Virginis Mariae », in quibus haec habebantur: 
« An vos, Venerabiles Fratres, pro eximia vestra sapientia et 
prudentia censeatis: Assumptionem corpoream Beatissimae 
Virginis tamquam dogma fidei proponi et definiri posse, et an 
id cum clero et populo vestro exoptetis ». 

Ii autem quos « Spiritus Sanctus posuit Episcopos regere Ec- 
clesiam Dei », * ad utramque quaestionem quod attinet, unani- 
ma fere voce assentientes responderunt. Haec « singularis ca- 
tholicorum Antistitum et fidelium conspiratio », ° qui Dei Ma- 
tris autumant corpoream in Caelum Assumptionem ut fidei 
dogma definiri posse, cum concordem Nobis praebeat ordinarii 
Ecclesiae Magisterii doctrinam concordemque christiani populi 
fidem — quam idem Magisterium sustinet ac dirigit — idcirco 
per semet ipsam ac ratione omnino certa ab omnibusque erro- 
ribus immuni manifestat eiusmodi privilegium veritatem esse 
a Deo revelatam in eoque contentam divino deposito, quod 
Christus tradidit Sponsae suae fideliter custodiendum et infal- 
libiliter declarandum.* Quod profecto Ecclesiae Magisterium 
non quidem industria mere humana, sed praesidio Spiritus ve- 
ritatis,” atque adeo sine ullo prorsus errore, demandato sibi 
munere fungitur revelatas adservandi veritates omne per aevum 
puras et integras; quamobrem eas intaminatas tradit, eisdem 


* Petitiones de Assumptione corporea B. Virginis Mariae in caelum definienda ad 
8. Sedem delatae; 2 vol., Typis Polyglottis Vaticanis, 1942. 

* Act., XX, 28. 

5 Bulla Ineffabilis Deus, Acta Pit IX, p. I, vol. I, p. 615. 

* Cf. Conc. Vat., De fide catholica, cap. 4. 

* Cf. Ioan., XIV, 26. 

adiciens nihil, nihil ab iisdem detrahens. « Neque enim — ut 
Concilium Vaticanum docet — Petri successoribus Spiritus San- 
ctus promissus est ut, eo revelante, novam doctrinam patefa- 
cerent, sed ut, eo assistente, traditam per Apostolos revelatio- 
nem seu fidei depositum sancte custodirent et fideliter expo- 
nerent ».* Itaque ex ordinarii Ecclesiae Magisterii universali 
consensu certum ac firmum sumitur argumentum, quo compro- 
batur corpoream Beatae Mariae Virginis in Caelum Assumptio- 
nem — quam quidem, quoad caelestem ipsam « glorificatio- 
nem » virginalis corporis almae Dei Matris, nulla humanae 
mentis facultas naturalibus suis viribus cognoscere poterat — ve- 
ritatem esse a Deo revelatam, ideoque ab omnibus Ecclesiae filiis 
firmiter fideliterque credendam. Nam, ut idem Concilium Vati- 
canum asseverat: « Fide divina et catholica ea omnia credenda 
sunt, quae in verbo Dei scripto vel tradito continentur, et ab Ec- 
clesia sive sollemni iudicio, sive ordinario et universali Magiste- 
rio tamquam divinitus revelata credenda proponuntur ».° 

Communis huius fidei Ecclesiae varia inde a remotis tem- 
poribus per saeculorum decursum manifestantur testimonia, 
indicia atque vestigia; eademque fides luculentiore in dies lu- 
mine panditur. 

Siquidem christifideles, suorum Pastorum institutione ac 
ductu, a Sacris Litteris didicere Virginem Mariam, per terre- 
strem suam peregrinationem, vitam egisse sollicitudinibus, an- 
gustiis, doloribus affectam; ac praeterea id evenisse, quod san- 
ctissimus senex Simeon cecinerat, acutissimum nempe gladium 
cor eius transverberasse ad Divini sui Nati crucem nostrique 
Redemptoris. Parique modo haud difficile iisdem fuit assentiri 
magnam etiam Dei Matrem, quemadmodum iam Unigenam 
suum, ex hac vita decessisse. Hoc tamen minime prohibuit quo- 
minus palam crederent ac profiterentur sacrum eius corpus se- 
pulcri corruptioni obnoxium fuisse numquam, numquam augu- 
stum illud Divini Verbi tabernaculum in tabem, in cinerem re- 


® Conc. Vat., Const. De Ecclesia Christi, cap. 4. 
* De fide catholica, cap. 8. 

solutum fuisse. Quin immo, divina collustrati gratia pietateque 
erga eam permoti, quae Dei Parens est suavissimaque Mater 
nostra, clariore cotidie luce mirabilem illam privilegiorum con- 
cordiam ac cohaerentiam contemplati sunt, quae Providentissi- 
mus Deus almae huic Redemptoris nostri sociae impertiit, et 
quae talem attigere celsissimum verticem, qualem praeter ip- 
sam nemo a Deo creatus, excepta humana Iesu Christi natura, 
assecutus est umquam. 

Hanc eamdem fidem innumera illa templa manifesto testan- 
tur, quae in honorem Mariae Virginis Caelo receptae Deo dicata 
fuere; itemque sacrae illae imagines inibi christifidelium vene- 
rationi propositae, quae singularem eiusmodi Beatae Virginis 
triumphum ante omnium oculos efferunt. Urbes praeterea, dioe- 
ceses ac regiones peculiari tutelae ac patrocinio Deiparae Vir- 
ginis ad Caelum evectae fuere concreditae; parique modo reli- 
giosa Instituta, probante Ecclesia, excitata sunt, quae quidem 
ex eiusmodi privilegio nomen accipiunt. Neque silentio praete- 
reundum est in mariali rosario, cuius recitationem Apostolica 
haec Sedes tantopere commendat, unum haberi mysterium, piae 
meditationi propositum, quod, ut omnes norunt, de Assum- 
ptione agit Beatae Virginis in Caelum. 

Universali autem ac splendidiore modo haec sacrorum Pa- 
storum ac christifidelium fides tum manifestatur, cum inde 
ab antiquis temporibus in Orientis et in Occidentis regionibus 
liturgica sollemnia hac de causa celebrantur; hinc enim San- 
cti Ecclesiae Patres atque Doctores lucem haurire numquam 
praetermisere, quandoquidem, ut omnibus in comperto est, sa- 
cra Liturgia, « cum sit etiam veritatum caelestium professio, 
quae supremo Ecclesiae Magisterio subicitur, argumenta ac te- 
stimonia suppeditare potest, non parvi quidem momenti, ad pe- 
culiare decernendum christianae doctrinae caput ».’° 

In liturgicis libris, qui festum referunt vel Dormitionis, vel 
Assumptionis Sanctae Mariae, dictiones habentur, quae con- 
cordi quodam modo testantur, cum Deipara Virgo ex hoc ter- 


’ Litt. Enc. Mediator Dei, A. A. S., vol XXXIX, p. 541. 

restri exsilio ad superna pertransiit, sacro eius corpori ex Pro- 
videntis Dei consilio ea contigisse, quae cum Incarnati Verbi 
Matris dignitate consentanea essent cum ceterisque privilegiis 
eidem impertitis. Haec, ut praeclaro utamur exemplo, in Sa- 
cramentario asseverantur, quod Decessor Noster imm. mem. 
Hadrianus I ad Imperatorem misit Carolum Magnum. In eo 
enim haec habentur: « Veneranda nobis, Domine, huius est 
diei festivitas, in qua sancta Dei Genitrix mortem subiit tem- 
poralem, nec tamen mortis nexibus deprimi potuit, quae Fi- 
lium tuum Dominum nostrum de se genuit incarnatum »." 

Quod vero heic verborum illa temperantia indicatur, qua 
Romana Liturgia uti solet, in ceteris vel orientalis, vel occi- 
dentalis antiquae Liturgiae voluminibus luculentius ac fusius 
declaratur. Sacramentarium Gallicanum, ut unum in exemplum 
afferamus, hoc Mariae privilegium dicit « inexplicabile sacra- 
mentum, tanto magis praeconabile, quanto est inter homines 
assumptione Virginis singulare ». Atque in Byzantina Liturgia 
corporea Mariae Virginis Assumptio non modo cum Dei Ma- 
tris dignitate etiam atque etiam conectitur, sed cum aliis quo- 
que privilegiis, peculiarique ratione cum virginea eius mater- 
nitate, singulari Providentis Dei consilio praestituta: « Tibi 
rex rerum omnium Deus ea, quae supra naturam sunt, tribuit; 
sicut enim in partu te virginem custodivit, sic et in sepulcro 
corpus tuum incorruptum servavit, et per divinam translatio- 
nem conglorificavit ».” 

Quod autem Apostolica Sedes, quae muneris est heres, Apo- 
stolorum Principi concrediti, in fide confirmandi fratres, ** sol- 
lemniorem in dies auctoritate sua eiusmodi celebrationem red- 
didit, id profecto studiosam christifidelium mentem efficaciter 
permovit ad magis cotidie magisque huius commemorati my- 
sterii gravitatem considerandam. Itaque Assumptionis festum 
ex illo honoris gradu, quem in ceteris Marialibus celebrationi- 


1 Sacramentarium Gregorianum. 
2 Menaei totius anni. 
"OT: 82: 

bus inde ab initio obtinuerat, ad sollemniorum celebrationum 
ordinem totius liturgici cycli evectum fuit. Ac Decessor Noster 
S. Sergius I, cum Litaniam seu Processionem Stationalem, quae 
dicitur, in quattuor Marialibus celebrationibus habendas prae- 
scriberet, una simul festum Nativitatis, Annuntiationis, Purifi- 
cationis ac Dormitionis Mariae Virginis enumerat. '* Deinceps. 
vero 8. Leo IV festum, quod iam titulo Assumptionis Beatae: 
Genetricis Dei celebrabatur, sollemniore etiam modo recolen- 
dum curavit, cum pervigilium ante habendum iuberet, postea. 
vero supplicationes in octavum diem; atque ipsemet, hanc op- 
portunitatem libenter nactus, ingenti stipatus multitudine sol- 
lemnes eiusmodi celebrationes participare voluit. ** Ac prae- 
terea pridie huius diei sacrum habendum ieiunium iam an- 
tiquitus fuisse praeceptum, ex iis omnino patet, quae Deces-. 
sor Noster S. Nicolaus I testatur, cum de praecipuis ieiu-. 
niis agit, « quae... sancta Romana suscepit antiquitus et tenet. 
Ecclesia ». *° 

Quandoquidem vero Ecclesiae Liturgia catholicam non gi- 
gnit fidem, sed eam potius consequitur, ex eaque, ut ex arbore 
fructus, sacri cultus ritus proferuntur, idcirco Sancti Patres. 
magnique Doctores in homiliis orationibusque, quas hoc festo. 
die ad populum habuere, non hinc veluti ex primo fonte, eius- 
modi doctrinam hauserunt, sed de ea potius, utpote christifi-. 
delibus iam nota atque accepta, locuti sunt; eamdem luculen- 
tius declararunt; eius sensum atque rem altioribus rationi- 
bus proposuere, id praesertim in clariore collocantes luce, 
quod liturgici libri saepenumero presse breviterque attigerant: 
hoc nempe festo non solummodo Beatae Virginis Mariae nul- 
lam habitam esse exanimis corporis corruptionem commemo- 
rari, sed eius etiam ex morte deportatum triumphum, eiusque 
caelestem « glorificationem », ad Unigenae sui exemplum Iesu 
Christi. 


Liber Pontificalis. 
Tbid. 
© Responsa Nicolai Papae I ad consulta Bulgarorum. 

-Itaque S. Ioannes Damascenus, qui prae ceteris eximius tra-. 
ditae huius veritatis praeco exstat, corpoream almae Dei Ma- 
tris Assumptionem cum aliis eius dotibus ac privilegiis com- 
parans, haec vehementi eloquentia edicit: « Oportebat eam, 
quae in partu illaesam servaverat virginitatem, suum corpus- 
sine ulla corruptione etiam post mortem conservare. Oporte- 
bat eam, quae Creatorem ut puerum in sinu gestaverat, in di- 
vinis tabernaculis commorari. Oportebat sponsam, quam Pa- 
ter desponsaverat, in thalamis caelestibus habitare. Oportebat 
eam, quae Filium suum in cruce conspexerat, et, quem pa- 
riendo effugerat doloris gladium, pectore exceperat, ipsum Pa- 
tri considentem contemplari. Oportebat Dei Matrem ea, quae 
Filii sunt, possidere et ab omni creatura tamquam Dei Matrem 
et ancillam excoli ». *’ 

Haec quidem §8. Ioannis Damasceni vox aliorum vocibus,. 
eamdem asseverantium doctrinam, fideliter respondet. Etenim 
haud minus clarae accurataeque dictiones in orationibus illis. 
inveniuntur, quas vel superioris vel eiusdem aevi Patres, per 
occasionem plerumque huius festi, habuere. Itaque, ut aliis. 
utamur exemplis, S. Germanus Constantinopolitanus corpus. 
Deiparae Virginis Mariae incorruptum fuisse et ad Caelum eve- 
ctum non modo cum divina eius maternitate consentaneum 
putabat, sed etiam cum peculiari sanctitate eiusdem virginalis. 
corporis: « Tu, secundum quod scriptum est, ‘in pulchritu- 
dine’ appares; et corpus tuum virginale totum sanctum est, 
totum castum, totum Dei domicilium; ita ut ex hoc etiam a re- 
solutione in pulverem deinceps sit alienum; immutatum qui-. 
dem, quatenus humanum, ad excelsam incorruptibilitatis vitam ;. 
idem vero vivum atque praegloriosum, incolume atque perfe-. 
ctae vitae particeps ». ** Alius vero antiquissimus scriptor asse-. 
verat: « Igitur ut gloriosissima Mater Christi Salvatoris nostri 
Dei, vitae et immortalitatis largitoris, ab ipso vivificatur, in 


17 §. Ioan. Damasc., Encomium in dormitionem Dei Genitricis semperque Virginis. 
Mariae, hom. II, 14; Cf. etiam ibid., n. 3. 
18 §. Germ. Const., In Sanctae Dei Genitricis Dormitionem, sermo I. 

aeternum concorporea in incorruptibilitate, qui illam a sepul- 
cro suscitavit et ad seipsum assumpsit, ut ipse solus novit ». '° 

Cum autem hoc liturgicum festum latius in dies impensio- 
reque pietate celebraretur, Ecclesiae Antistites ac sacri oratores, 
crebriore usque numero, officii sui esse duxerunt aperte ac ni- 
tide explanare mysterium, quod eodem hoc festo recolitur, at- 
que edicere illud esse cum ceteris revelatis veritatibus coniun- 
ctissimum. 

In scholasticis theologis non defuere qui, cum in veritates 
divinitus revelatas altius introspicere vellent, atque illum prae- 
bere cuperent concentum, qui inter rationem theologicam, quae 
dicitur, ac catholicam intercedit fidem, animadvertendum pu- 
tarent hoc Mariae Virginis Assumptionis privilegium cum di- 
vinis veritatibus miro quodam modo concordare, per Sacras 
Litteras nobis traditis. 

Cum hinc ratiocinando proficiscerentur, varia protulere ar- 
gumenta, quibus mariale eiusmodi privilegium illustrarent, 
quorum quidem argumentorum quasi primum elementum hoc 
esse asseverabant, Iesum Christum nempe, pro sua erga Ma- 
trem pietate, eam voluisse ad Caelum assumptam; eorumdem 
vero argumentorum vim incomparabili inniti dignitate eius di- 
vinae maternitatis atque etiam eorum omnium munerum, quae 
eam consequuntur; quae quidem sunt insignis eius sanctitas, 
omnium hominum angelorumque sanctitudinem exsuperans; 
intima Mariae cum Filio suo coniunctio; ac praecipuae illius di- 
lectionis affectus, qua Filius dignissimam Matrem suam pro- 
sequebatur. 

Ac saepenumero theologi occurrunt oratoresque sacri, qui 
Sanctorum Patrum vestigiis insistentes,*’ ut suam illustrent 
Assumptionis fidem, quadam usi libertate, eventus ac verba 
referunt, quae a Sacris Litteris mutuantur. Itaque, ut non- 


22 Encomium in Dormitionem Sanctissimae Dominae nostrae Deiparae semperque 


Virginis Mariae (S. Modesto Hierosol. attributum), n, 14. 

2° Cf. S. Ioan. Damasc., Encomium in Dormitionem Dei Genitricis semperque Vir- 
ginis Mariae, hom. II, 2, 11; Encomium in Dormitionem (S. Modesto Hierosol. attri- 
butum). 

nulla tantum memoremus, quae hac de re saepius usurpantur, 
sunt qui Psaltae sententiam inducant: « Surge, Domine, in re- 
quiem tuam, tu et Arca sanctificationis tuae »;*" atque Arcam 
foederis. incorruptibili ligno instructam atque in Dei templo po- 
sitam, quasi imaginem cernant purissimi Mariae Virginis cor- 
poris, ab omni sepulcri corruptione servati immunis, atque 
ad tantam in Caelo gloriam evecti. Parique modo, hac de re 
agentes, Reginam describunt in regiam Caelorum aulam per 


triumphum ingredientem ac dextero Divini Redemptoris assi- 
dentem lateri;*’ itemque Canticorum Sponsam inducunt, « quae 


ascendit per desertum, sicut virgula fumi ex aromatibus myr- 
rae et thuris », ut corona redimiatur.** Quae quidem ab iisdem 
veluti imagines proponuntur caelestis illius Reginae, caelestis- 
que Sponsae, quae una cum Divino Sponso ad Caelorum aulam 
evehitur. 

Ac praeterea scholastici doctores non modo in variis Vete- 
ris Testamenti figuris, sed in illa etiam Muliere amicta sole, 
quam Ioannes Apostolus in insula Patmo* contemplatus est, 
Assumptionem Deiparae Virginis significatam viderunt. Item 
ex Novi Testamenti locis haec verba peculiari cura considera- 
tioni proposuere suae: « Ave, gratia plena, Dominus tecum, 
benedicta tu in mulieribus »,** cum in Assumptionis mysterio 
complementum cernerent plenissimae illius gratiae, Beatae Vir- 
gini impertitae, singularemque benedictionem maledictioni 
Hevae adversantem. 

Eam ob rem, sub Scholasticae Theologiae initio vir piissi- 
mus Amedeus Lausannensis Episcopus affirmat Mariae Virgi- 
nis carnem incorruptam permansisse; — neque enim credi fas 
est corpus eius vidisse corruptionem — cum revera animae 
suae iterum coniunctum fuerit, atque una cum ea in caelesti 
aula excelsa redimitum gloria. « Erat namque plena gratia et 


$1 Pe. OXXAI, 

22 Ps, XLIV, 10, 14-16. 

Wont. Ill, 6; cf. TV, Vi, 9. 
** Apoc., Sit, 1 3a. 

in mulieribus benedicta (Luc., I, 28). Deum verum de Deo vero 
sola meruit concipere, quem virgo peperit, virgo lactavit, fovens 
in gremio, eique in omnibus almo ministravit obsequio ».** 

In sacris vero scriptoribus, qui eo tempore Divinarum Lit- 
terarum sententiis variisque similitudinibus seu analogiis usi, 
Assumptionis doctrinam, quae pie credebatur, illustrarunt ac 
confirmarunt, peculiarem locum obtinet Doctor Evangelicus 
S. Antonius Patavinus. Is enim, festo Assumptionis die, haec 
Isaiae prophetae verba interpretatus: « locum pedum meorum 
glorificabo »,*” modo certo asseveravit a Divino Redemptore 
Matrem suam dilectissimam, ex qua humanam sumpserat car- 
nem, summa ornatam fuisse gloria. « Per hoc aperte habes —. 
ita ait — quod Beata Virgo in corpore, quo fuit locus pedum 
Domini, est assumpta ». Quamobrem sacer Psaltes scribit: 
« Exsurge, Domine, in requiem tuam, tu et Arca sanctificatio- 
nis tuae ». Quemadmodum, ita ipse asserit, Iesus Christus ex 
triumphata morte resurrexit atque ad dexteram sui Patris. 
ascendit, ita pariter « surrexit et Arca sanctificationis suae, 
cum in hac die Virgo Mater ad aethereum thalamum est as- 
sumpta ».** 

Cum autem, media aetate, Theologia Scholastica maxime 
floreret, S. Albertus Magnus, variis ad rem probandam collatis. 
argumentis, quae vel Sacris Litteris, vel sententiis a maioribus. 
traditis, vel denique Liturgia rationeque theologica, quae dici- 
tur, innituntur, ita concludit: « His rationibus et auctoritatibus. 
et multis aliis manifestum est, quod Beatissima Dei Mater in 
corpore et anima super choros Angelorum est assumpta. Et hoc 
modis omnibus credimus esse verum».** In oratione vero, quam 
die Annunciationi sacro Beatae Mariae Virginis habuit, haec 
Angeli salutantis verba explanans: « Ave, gratia plena... », 


26 AMEDEUS LAUSANNENSIS, De Beatae Virginis obitu, Assumptione in Caelum, ezal-- 
tatione ad Filii dexteram. 

Is., LX, 38. 

28 S. Antonius Patav., Sermones dominicales et in solemnitatibus. In Assumptione 
S. Mariae Virginis sermo. 

22 S. A1lRERTUS MaGnus, Mariale sive quaestiones super Evang. ° Missus est’, q. 182. 

Doctor Universalis, dum Hevae Sanctissimam Virginem com- 
parat, hanc clare significanterque asseverat quadruplici illa ma- 
ledictione fuisse immunem, cui Heva obnoxia fuit.*° 

Doctor Angelicus, insignis magistri sui vestigia premens, 
quamvis dedita opera eiusmodi quaestionem numquam agita- 
verit, quotiescumque tamen per occasionem eam attingit, una 
cum Catholica Ecclesia constanter retinet cum Mariae anima 
ius corpus in Caelum fuisse assumptum.*' 

Eamdem sententiam amplectitur, in multis aliis, Doctor Se- 
raphicus, qui quidem pro certo omnino habet, quemadmodum 
Deus Mariam Sanctissimam, sive concipientem, sive parien- 
tem, virginalis pudoris virginalisque integritatis violatione im- 
munem servavit, sic minime permisisse ut eius corpus in ta- 
‘bem, in cinerem resolveretur.*? Haec Sacrae Scripturae verba 
interpretans, eademque sensu quodam accommodato Beatae 
‘Virgini tribuens: « Quae est ista, quae ascendit de deserto, 
‘deliciis affluens, innixa super dilectum suum »,* ita arguit: 
« Et hine constare potest quod corporaliter ibi est... Cum 
enim... beatitudo non esset consummata nisi personaliter ibi 
esset, et persona non sit anima, sed coniunctum, patet quod se- 
cundum coniunctum, id est corpus et animam, ibi est: alioquin 
‘consummatam non haberet fruitionem 

Sera autem Scholasticae Theologiae aetate, hoc est sae- 
‘culo xv, S. Bernardinus Senensis ea omnia, quae medii aevi 
theologi hac super causa edixerant ac disceptaverant, summa- 
tim colligens ac diligenter retractans, non satis habuit praeci- 
puas eorum referre considerationes, quas superioris temporis 
-doctores iam proposuerant, sed alias etiam adiecit. Similitudo 
nempe divinae Matris divinique Filii, ad animi corporisque no- 


*° Idem, Sermones de sanctis, sermo XV: In Annuntiatione B. Mariae; cf. etiam 
.Mariale, q. 182 

Of. Summa Theol., III, q. 27, a. 1 ¢.; ibid., q. 88, a. 5 ad 8; Eawpositio salutationis 
-angelicae ; In symb, Apostolorum expositio, art 5; In 1V Sent., D. 12, q. 1, art. 3, sol. 3; 
WD. 48, q. 1, art. 3, sol. 1 et 2. 

*2 Cf. S. Bonaventura, De Nativitate B. Mariae Virginis, sermo 5. 

*3 Cant., VIII, 5. 

** S. Bonaventura, De Assumptione B. Mariae Virginis, sermo I. 

bilitatem dignitatemque quod attinet — ob quam quidem simili- 
tudinem ne cogitare quidem possumus caelestem Reginam a cae- 
lesti Rege separari — omnino postulat ut Maria « esse non de- 
beat, nisi ubi est Christus »;°° ac praeterea rationi congruens et. 
consentaneum est, quemadmodum hominis, ita etiam mulieris 
animam ac corpus sempiternam iam gloriam in Caelo assecuta 
esse; ac denique idcirco quod numquam Ecclesia Beatae Virgi- 
nis exuvias requisivit ac populi cultui proposuit, argumentum 
praebetur, quod « quasi sensibile experimentum » ** referri 
potest. 

Recentioribus vero temporibus, quas supra rettulimus, San- 
ctorum Patrum Doctorumque sententiae communi in usu fuere. 
Consensum christianorum amplectens, a superioribus aetati- 
bus traditum, 8. Robertus Bellarminus exclamavit: « Et quis, 
obsecro, credere posset, arcam sanctitatis, domicilium Verbi, 
templum Spiritus Sancti corruisse? Exhorret plane animus 
meus vel cogitare carnem illam virgineam, quae Deum genuit, 
peperit, aluit, gestavit, vel in cinerem esse conversam, vel in 
escam vermibus traditam ».*’ 

Parique modo 8. Franciscus Salesius, postquam asseveravit. 
dubitare fas non esse Iesum Christum perfectissimo modo di- 
vinum mandatum, quo filii iubentur proprios honorare paren- 
tes. ad rem deduxisse, hanc sibi quaestionem proponit: « Qui- 
nam filius, si posset, matrem suam ad vitam non revocaret, 
atque eam post mortem in Paradisum non adduceret? ».** Ac 
S. Alfonsus scribit: « Iesus Mariae corpus post mortem cor- 
rumpi noluit, cum in suum dedecus redundaret virginalem 
eius carnem in tabem redigi, ex qua suam ipsemet carnem as- 
sumpserat ».*° 

Cum vero mysterium, quod hoc festo celebratur, iam in sua 


35 §, BERNARDINUS SENENS., In Assumptione B. M. Virginis, sermo II. 

37 S. Ropertus BELLARMINUS, Conciones habitae Lovanii, concio 40: De Assumptione 
B. Mariae Virginis. 

** uvres de St Francois de Sales, Sermon autographe pour la féte de l’Assomption. 

3° §. ALFONSO M. bE’ Liguori, Le glorie di Maria, parte II, disc. 1. 

luce positum esset, haud defuere doctores, qui, potius quam de 
theologicis argumentis agerent, quibus demonstraretur conve- 
niens omnino ac consentaneum esse corpoream credere Beatae: 
Mariae Virginis in Caelum Assumptionem, mentem animum- 
que suum ad ipsam converterent Ecclesiae fidem, mysticae 
Christi Sponsae non habentis maculam aut rugam *° quae qui- 
dem ab Apostolo nuncupatur « columna et firmamentum ve- 
ritatis »;*’ atque communi hac fide innixi, contrariam sen- 
tentiam temerariam putarent, ne dicamus haereticam. Siqui- 
dem, ut alii non pauci, S. Petrus Canisius, postquam declara- 
vit ipsum Assumptionis vocabulum non modo animae, sed cor- 
poris etiam « glorificationem » significare, atque Ecclesiam 
multis iam saeculis hoc mariale Assumptionis mysterium ve- 
nerari ac celebrare sollemniter, haec animadvertit: « Quae sen- 
tentia iam saeculis aliquot obtinet, ac piorum animis infixa. 
totique Ecclesiae sic commendata est, ut qui Mariae corpus in 
Caelum negant assumptum, ne patienter quidem audiantur, 
sed velut nimium contentiosi, aut prorsus temerarii, et haere- 
tico magis quam catholico spiritu imbuti homines passim exsi- 
bilentur ». ” 

Eodem tempore Doctor Eximius, cum hanc de mariologia. 
profiteretur normam, nempe « mysteria gratiae, quae Deus in 
Virgine operatus est, non esse ordinariis legibus metienda, sed 
divina omnipotentia, supposita rei decentia, absque ulla Scri- 
pturarum contradictione aut repugnantia »,** universae Eccle- 
siae communi fretus fide, ad Assumptionis mysterium quod atti- 
net, concludere poterat hoc idem mysterium eadem animi firmi- 
tate credendum esse, ac Immaculatam Conceptionem B. Vir- 
ginis; iamque tum autumabat veritates eiusmodi definiri posse. 

Haec omnia Sanctorum Patrum ac theologorum argumenta. 
considerationesque Sacris Litteris, tamquam ultimo funda- 
mento, nituntur; quae quidem almam Dei Matrem nobis veluti. 

Cf. Bphes., V, 2%. 

“1 Tim., II, 15. 


42 §. Petrus Canisius, De Maria Virgine. 
** Suarez F., In tertiam partem D. Thomae, quaest. 27, art. 2, disp. 3, sec. 5, n. 31. 

-ante oculos proponunt divino Filio suo coniunctissimam, eius- 
que semper participantem sortem. Quamobrem quasi impossi- 
bile videtur eam cernere, quae Christum concepit, peperit, suo 
lacte aluit, eumque inter ulnas habuit pectorique obstrinxit suo, 
.ab eodem post terrestrem hanc vitam, etsi non anima, corpore 
tamen separatam. Cum Redemptor noster Mariae Filius sit, 
haud poterat profecto, utpote divinae legis observator perfe- 
ctissimus, praeter Aeternum Patrem, Matrem quoque suam di- 
lectissimam non honorare. Atqui, cum eam posset tam magno 
honore exornare, ut eam a sepulcri corruptione servaret incolu- 
mem, id reapse fecisse credendum est. 

Maxime autem illud memorandum est, inde a saeculo u, 
Mariam Virginem a Sanctis Patribus veluti novam Hevam 
proponi novo Adae, etsi subiectam, arctissime coniunctam in 
certamine illo adversus inferorum hostem, quod, quemadmo- 
dum in protoevangelio ** praesignificatur, ad plenissimam de- 
venturum erat victoriam de peccato ac de morte, quae semper 
in gentium Apostoli scriptis inter se copulantur.*° Quamobrem, 
sicut gloriosa Christi anastasis essentialis pars fuit ac postre- 
mum huius victoriae tropaeum, ita Beatae Virginis commune 
cum Filio suo certamen virginei corporis « glorificatione » con- 
cludendum erat; ut enim-idem Apostolus ait, « cum... mortale 
hoc induerit immortalitatem, tunc fiet sermo, qui scriptus est: 
-absorpta est mors in victoria ».*° 

Idcirco augusta Dei Mater, Iesu Christo, inde ab omni aeter- 
nitate, « uno eodemque decreto » *’ praedestinationis, arcano 
modo coniuncta, immaculata in suo conceptu, in divina mater- 
nitate sua integerrima virgo, generosa Divini Redemptoris socia, 
‘qui plenum de peccato eiusque consectariis deportavit trium- 
phum, id tandem assecuta est, quasi supremam suorum privile- 
giorum coronam, ut a sepulcri corruptione servaretur immunis, 
-utque, quemadmodum iam Filius suus, devicta morte, corpore 


Gen., III, 15. 

* Cf. Rom., cap. V et VI; I Cor., XV, 21-26; 54-57. 
Cor., XV, SA. 

“" Bulla Ineffabilis Deus, 1. c., p. 599. 

et anima ad supernam Caeli gloriam eveheretur, ubi Regina 
refulgeret ad eiusdem sui Filii dexteram, immortalis saeculo- 
rum Regis. “* 

Quoniam igitur universa Ecclesia, in qua viget Veritatis Spi- 
ritus, qui quidem eam ad revelatarum perficiendam veritatum 
cognitionem infallibiliter dirigit, multipliciter per saeculorum 
decursum suam fidem manifestavit, et quoniam universi ter- 
rarum orbis Episcopi prope unanima consensione petunt, ut 
tamquam divinae et catholicae fidei dogma definiatur veritas 
corporeae Assumptionis Beatissimae Virginis Mariae in Cae- 
lum — quae veritas Sacris Litteris innititur, christifidelium ani- 
mis penitus est insita, ecclesiastico cultu inde ab antiquissi- 
mis temporibus comprobata, ceteris revelatis veritatibus sum- 
me consona, theologorum studio, scientia ac sapientia splen- 
dide explicata et declarata — momentum Providentis Dei con- 
silio praestitutum iam advenisse putamus, quo insigne eius- 
modi Mariae Virginis privilegium sollemniter renuntiemus. 

Nos, qui Pontificatum Nostrum peculiari Sanctissimae Vir- 
ginis patrocinio concredidimus, ad quam quidem in tot tristis- 
simarum rerum vicibus confugimus, Nos, qui Immaculato 
eius Cordi universum hominum genus publico ritu sacravimus, 
elusque praesidium validissimum iterum atque iterum experti 
sumus, fore omnino confidimus ut sollemnis haec Assumptionis 
pronuntiatio ac definitio haud parum ad humanae consortio- 
nis profectum conferat, cum in Sanctissimae Trinitatis gloriam 
vertat, cui Deipara Virgo singularibus devincitur vinculis. Fu- 
turum enim sperandum est ut christifideles omnes ad impen- 
siorem erga caelestem Matrem pietatem excitentur; utque eorum 
omnium animi, qui christiano gloriantur nomine, ad deside- 
rium moveantur Mystici Iesu Christi Corporis participandae 
unitatis, suique erga illam augendi amoris, quae in omnia eius- 
dem augusti Corporis membra maternum gerit animum. Item- 
que sperandum est ut gloriosa meditantibus Mariae exempla 
magis magisque persuasum sit quantum valeat hominum vita, 


“Of. I Tim., I, 17. 


50 - Acta, vol. XVII, n. 15. — 4-11-1950. 

si Caelestis Patris voluntati exsequendae omnino sit dedita ac 
ceterorum omnium procurando bono; ut, dum « materialismi » 


commenta et quae inde oritur morum corruptio, virtutis lumina. 


submergere minantur, hominumque, excitatis dimicationibus, 
perdere vitas, praeclarissimo hoc modo ante omnium oculos. 
plena in luce ponatur ad quam excelsam metam animus cor- 
pusque nostrum destinentur; ut denique fides corporeae Assum-. 
ptionis Mariae in Caelum nostrae etiam resurrectionis fidem fir-. 
miorem efficiat, actuosiorem reddat. 

Quod autem hoc sollemne eventum in Sacrum, qui vertitur,. 


Annum Providentis Dei consilio incidit, Nobis laetissimum est;. 


ita enim Nobis licet, dum Iubilaeum Maximum celebratur, ful- 
genti hac gemma Deiparae Virginis frontem exornare, ac mo- 
numentum relinquere aere perennius incensissimae Nostrae in 
Dei Matrem pietatis. 

Quapropter, postquam supplices etiam atque etiam ad 
Deum admovimus preces, ac Veritatis Spiritus lumen invoca-. 
vimus, ad Omnipotentis Dei gloriam, qui peculiarem benevo-. 
lentiam suam Mariae Virgini dilargitus est, ad sui Filii hono- 
rem, immortalis saeculorum Regis ac peccati mortisque victo- 
ris, ad eiusdem augustae Matris augendam gloriam et ad to- 
tius Ecclesiae gaudium exsultationemque, auctoritate Domini 


Nostri Iesu Christi, Beatorum Apostolorum Petri et Pauli ac 


Nostra pronuntiamus, declaramus et definimus divinitus reve- 
latum dogma esse: _Immaculatam Deiparam semper Virginem 
Mariam, expleto terrestris vitae cursu, fuisse corpore et anima. 
ad caelestem gloriam assumptam. 


Quamobrem, si quis, quod Deus avertat, id vel negare, vel 


in dubium vocare voluntarie ausus fuerit, quod a Nobis defi-. 
nitum est, noverit se a divina ac catholica fide prorsus defe- 
cisse. 

Ut autem ad universalis Ecclesiae notitiam haec Nostra cor- 
poreae Mariae Virginis in Caelum Assumptionis definitio de- 
ducatur, has Apostolicas Nostras Litteras ad perpetuam rei 
memoriam exstare voluimus; mandantes ut harum transum- 

ptis, seu exemplis etiam impressis, manu alicuius notarii pu- 
blici subscriptis, et sigillo personae in ecclesiastica dignitate 
constitutae munitis, eadem prorsus fides ab omnibus habeatur, 
quae ipsis praesentibus adhiberetur, si forent exhibitae vel 
ostensae. 

Nulli ergo hominum liceat paginam hanc Nostrae declara- 
tionis, pronuntiationis ac definitionis infringere, vel ei ausu 
temerario adversari et contraire. Si quis autem hoc attentare 
praesumpserit, indignationem Omnipotentis Dei ac Beatorum 
Petri et Pauli Apostolorum eius se noverit incursurum. 

Datum Romae, apud 8. Petrum anno I[ubilaei Maximi mil- 
lesimo nongentesimo quinquagesimo, die prima mensis Novem- 
bris, in festo omnium Sanctorum, Pontificatus Nostri anno duo- 
decimo. 


Ego PIUS, Catholicae Ecclesiae Episcopus, 
ita definiendo subscripsi 


$4 Ego Franciscus Episcopus Ostiensis et Tusculanus Cardinalis Mar- 
CHETTI SELVAGGIANI, S. Collegii Decanus. 


84 Ego Eucenius Episcopus Portuensis et S. Rufinae Cardinalis T1s- 
SERANT. 


Ego Episcopus Veliternus Cardinalis MIcara. 
Ego IosePpH Episcopus Alhanensis Cardinalis P1zzarDo. 


Ego Benepictus Episcopus Praenestinus Cardinalis ALOISI MASELLA. 

Ego ApmopaTtus IOANNES Episcopus Sabinensis et Mandelensis Car- 
dinalis Piazza. 


Ego ALextus tituli 8. Calisti Presbyter Cardinalis AscaLmst. 
Ego MicHaéx tituli S. Anastusiae Presbyter Cardinalis de FAULHABER. 


Ego IoaNngs Baptista tituli S. Mariae in Transpontina Praesbyter Car- 
dinalis Rocca. 


Ego ALMXANDER tituli S. Mariae in Cosmedin Presbyter Cardinalis 
VERDE. 


Ego IosmPH ERN#STUS tituli S. Mariae de Ara Caeli Presbyter Cardina- 
lis VAN 

Ego Perrus tituli S. Mariae trans Tiberim Presbyter Cardinalis Sp- 
GuURA Y Sains. 


Ego ALFRIDUS ILDELFONSUS tituli S. Martini in Montibus Presbyter 
Cardinalis SCHUSTER. 


Ego EMMANUEL tituli Ss. Marcellini et Petri Presbyter Cardinalis 
GONCALVES CERBJEIRA. 


Ego ACHILLEs tituli S. Sixti Presbyter Cardinalis Liinarr. 


Ego Perrus tituli S. Crucis in Hierusalem Presbyter Cardinalis Fvu- 
MASONI BIONDI. 


Ego FRIDERICUS tituli S. Mariae de Victoria Presbyter Cardinalis Tr- 
DESCHINI. 


Ego E.ias tituli S. Marci Presbyter Cardinalis pALLA Costa. 
Ego tituli S. Chrysogoni Presbyter Cardinalis INNITzmR. 


Ego IGNATIUS GABRIEL tituli Basilicae XII Apostolorum Presbyter Car- 
dinalis TAPPOUNI. 


Ego Dominicus tituli S. Apollinaris Presbyter Cardinalis Jorio. 
Ego Maximvs tituli S. Mariae in Porticu Presbyter Cardinalis MAssIMI. 


Ego Perrvs tituli SS. Trinitatis in Monte Pincio Presbyter Cardinalis 
GERLIER. 


Ego Grecorius Petrus XV tituli S. Bartholomaei in Insula Presbyter 
Cardinalis Agagianian. 


Ego tituli S. Pudentianae Presbyter Cardinalis SALIbGs. 


Ego Iacosus CaroLts tituli S. Mariae de Populo Presbyter Cardinalis 
Mc GUIGAN. 

Ego CLEMENS AEMILIUS tituli 8S: Balbinae Presbyter Cardinalis Ro- 
QUES. 


Ego Normannus THomas tituli Ss. Quatuor Coronatorum Presbyter 
Cardinalis GILROY. 


Ego Franciscus tituli Ss. Ioannis et Pauli Presbyter Cardinalis 
SPHLLMAN. 


Ego THEODOSIUS CLEMENS tituli S. Petri ad vincula Presbyter Cardi- 
nalis DE GOUVEIA. 


Ego EMMANUEL tituli S. Laurentii in Lucina Presbyter Cardinalis Ar- 
TEAGA Y BETANCOURT. 


Ego IosppuH tituli S. Ioannis ante Portam Latinam Presbyter Cardi- 
nalis FRINGS. 


Ego BrERNaRDUS tituli Ss. Andreae et Gregorii Presbyter Cardinalis 
GRIFFIN. 


Ego ConraDus tituli S. Agathae Presbyter Cardinalis vON PREYSING. 
Ego THomas tituli S. Mariae in Via Presbyter Cardinalis TIHN CHEN SIN. 


Ego Nicotaus S. Nicolai in Carcere Tulliano Pretodiaconus Cardinalis 
CANALI. 


Ego Ioannes 8. Georgii in Velo Aureo Diaconus Cardinalis MurcaTi. 


Ego IosppH S. Enstachii Diaconus Cardinalis BRuNo. 

SACRUM CONSISTORIUM 


CONSISTORIUM SEMIPUBLICUM 


Feria secunda, die xxx Octobris mensis a. MCML, in aula supra porti- 
cum Basilicae vaticanae, Consistorium semipublicum habitum est de As- 
sumptione corporea Beatissimae Virginis Mariae tamquam dogmate de. 
finienda. 

Huic actioni Beatissimus Pater sic praefatus est : 


VENERABILES FRATRES, 


Nostis profecto qua de causa in hoc Sacrum Consistorium 
vos hodie convocaverimus. Res agitur, quae Nos, quae vos, 
quae catholicum orbem universum summa procul dubio laeti- 
tia afficiet. Calendis enim Novembribus, in Festo Sanctorum 
omnium Caelitum, eorum Reginae almaeque Dei Matris gem- 
mea frons novo fulgore nitescet; quandoquidem corpoream 
eius in Caelum Assumptionem, Divino aspirante faventeque 
Numine, sollemniter pronuntiaturi ac decreturi sumus. 

Quod inde a remotis temporibus pie ab Ecclesia creditur ac 
colitur, quod, per saeculorum decursum, Sanctorum Patrum, 
Doctorum ac Theologorum opera, in clariore cotidie luce po- 
situm est, quod denique ex omni terrarum orbis parte et a 
cuiusvis ordinis viris, paene innumeris datis litteris, efflagita- 
tum fuit, id Nos auctoritate illa, quam Divinus Redemptor Apo- 
stolorum Principi eiusque successoribus commisit, in animo ha- 
bemus rite sancire ac decernere; hoc est Deiparam Virginem 
Mariam fuisse anima et corpore ad caelestem gloriam evectam. 

Antequam vero hanc amplecteremur sententiam, opportu- 
num duximus, ut vobis in comperto est, causam doctissimis 
viris pervestigandam ac perpendendam concredere. Ii quidem, 
ex iussu Nostro, postulationes omnes, quae hac de re ad Apo- 
stolicam hanc Sedem pervenerant, et in ordinem redegere, et 
diligentissime explorarunt, ut luculentius inde pateret quid Sa- 

crum Magisterium, quid omnis Ecclesia Catholica de hoc do- 
ctrinae capite credendum retinerent. Itemque ex iussu Nostro 
communis fidei Ecclesiae testimonia, indicia atque vestigia circa 
corpoream Beatissimae Virginis in Caelum Assumptionem di- 
ligentissimo studio perscrutati sunt tum in concordi eiusdem 
sacri Magisterii institutione, tum in Divinis Litteris et in anti- 
‘quissimo Ecclesiae cultu, tum denique in Patrum ac Theologo- 
rum documentis in ceterarumque revelatarum veritatum con- 
‘centu. 

Ac praeterea ad omnes sacrorum Antistites Nostras dedi- 
mus Litteras, quibus rogabamus non modo ut suam sententiam 
hac super re Nobis aperire vellent, sed ut etiam quid clerus, 
quid populus sibi creditus censerent, quid haberent in votis, 
‘Nobis significarent. 

Postquam vero undique terrarum prope unanimo ac mira- 
bili quodam concentu sacrorum Pastorum ac christiani populi 
voces ad Nos pervenerunt, quae eamdem fidem profitebantur 
idemque, utpote rem omnibus optatissimam, postulabant, ni- 
hil cunctandum esse putavimus; atque adeo ad sollemnem 
huius dogmatis definitionem deveniendum statuimus. 

Si enim Catholica Ecclesia universa neque fallere, neque 
falli potest, cum divinus ipse eius Conditor, qui veritas est ' 
Apostolis edixerit: « Ecce ego vobiscum sum omnibus diebus, 
‘usque ad consummationem saeculi »;* inde omnino consequi- 
tur hanc veritatem, quam sacri Antistites eorumque populi fir- 
missima mente credunt, divinitus esse revelatam, ac suprema 
auctoritate Nostra definiri posse. | 

Quod autem hoc faustum eventum in Annum Sacrum in- 
cidit, qui ad exitum felicissime vergit, id profecto non sine Pro- 
videntis Dei consilio contigisse putandum est. Videtur enim 
Beata Virgo Maria, e caelesti sua sede quasi nova luce reful- 
gens, hominibus universis, iis praesertim, qui undique terra- 
tum hanc almam petiere Urbem, ut suas animi labes eluerent 


2 Cf. Ioan., XIV, 6. 
? MarrH., XXVIII, 20. 

suamque christianis moribus renovarent vitam, materna bra- 
chia pandere, omnesque etiam atque etiam invitare ad illum 
animose ascendendum virtutis verticem, ex quo, post terrestre 
hoc exsilium, beatitate summa fruituri caelestem poterunt con- 
tingere patriam. 

Quas innumeras multitudines per elapsos menses magno 
cum animi solacio vidimus non modo communis Patris aulas, 
non modo amplissimam Vaticanam Basilicam, sed Petrianum 
etiam stipare Forum confluentesque vias, ac vividam suam te- 
stari fidem, flagrantique fervescere pietate, eas omnes Magna 
Dei Parens velit praesentissimo tutari patrocinio suo, iisdem- 
que caelestia illa impetrare lumina ac munera, quibus collu- 
strati atque adiuti ad christianam cotidie alacrius pergant as- 
sequendam perfectionem. 

Ac valde etiam confidimus fore ut alma Dei Genetrix, nova. 
in terris redimita gloria, eos quoque amantissime cernat poten-- 
terque ad se alliciat, qui vel spirituali inertia languescant, vel 
vitiorum illecebris deleniti iaceant, vel e recto veritatis itinere- 
devii suam ipsius non agnoscant excelsam dignitatem, cum qua. 
quidem privilegium corporeae in Caelum Assumptionis con- 
iungitur quam maxime. 5 

Velit benignissima Mater nostra, ad caelestem gloriam eve- 
cta, mundum universum, multis locis errorum adhuc tenebris. 
involutum, gravibus excruciatum calamitatibus gravibusque 
periculis anxium, ad supernam illam adducere lucem, quae e 


Caelo panditur; atque eidem superna illa impertire solacia, 
quae hominum animos, etsi acerrimis doloribus affectos, re- 


creant et ad excelsa relevant. 

Ac velit etiam a Divino Filio suo impetrare ut Nationibus: 
ac gentibus, quae in praesens, communi cum omnium detri- 
mento, invicem disiunguntur, pax illa tandem aliquando af-. 
fulgeat, quae recti ordinis tranquillitate firmiter constabilita, 
quae iustitia civibus ac populis attributa, quae debita libertate 
dignitateque omnibus concessa, veluti tutissimo fundamento. 
innitatur. 

Imprimisque Catholicam Ecclesiam velit, quae in non pau- 
cis terrarum orbis partibus vel parum cognoscitur, vel falsis cri- 
minationibus ac calumniis laeditur, vel iniustis denique oppri- 
mitur insectationibus, potentissimo patrocinio suo tueri; ad 
eiusque unitatem aberrantes omnes ac via deceptos feliciter re- 
ducere. 

Haec vos, Venerabiles Fratres, unaque vobiscum christia- 
nus populus universus a caelesti onnium Matre flagrantioribus 
usque precibus impetrare contendatis. 

In praesens autem, quamvis, ut diximus, hac super gravis- 
sima causa sacrorum Antistitum responsa ex universo terra- 
rum orbe ad Nos pervenerint, cupimus tamen ut hoc etiam in 
frequentissimo et augusto consessu mentem vestram Nobis ape-. 
rire velitis. 

Placet igitur vobis, Venerabiles Fratres, ut corpoream Bea- 
tae Virginis Mariae in Caelum Assumptionem ut divinitus re- 
velatum dogma sollemniter pronuntiemus ac definiamus ? 


Habitis adstantium suffragiis per verba « Placet », vel « Non placet »,. 
Augustus Pontifex haec adiecit : 


Summopere quidem laetamur una vos mente ac voce in eo 
consentire, quod idem Nobismet ipsis placet et in votis est. 
Ex hac enim mirabili Purpuratorum Patrum atque Episco- 
porum cum Romano Pontifice consensione luculentius usque- 
patet quid hac de re Ecclesia credat, quid doceat, quid in opta- 
tis habeat. 

Ne gravemini tamen haud intermissis precibus a Deo expo- 
scere ut, ipso favente atque aspirante, id, quod omnes im- 
pensissime praestolamur, feliciter eveniat; et ad divini nomi- 
nis honorem, ad christianae religionis incrementum, ad glo- 
riam Deiparae Virginis, ad omniumque erga eam pietatis stu- 
dium excitandum conferat. 


Postremo Summus Pontifex fere septingentis sacris Antistitibus ad- 
stantibus Apostolicam Benedictionem impertiit. 

IN SOLLEMNI DOGMATICA DEFINITIONE 


BEATAE MARIAE VIRGINIS CORPOREAE IN CAELUM ASSUMPTIONIS 


DIE PRIMA NOVEMBRIS MENSIS, IN FESTO SANCTORUM OMNIUM, ANNO SACRO 
MCML, IN PETRIANO FORO ANTE BASILICAM VATICANAM HABITA. 


Summus Pontifex, e Sacello sixtino in sella gestatoria procedens, 
praeeuntibus Eminentissimis Patribus ac Excellentissimis Patriarchis, 
Archiepiscopis et Episcopis ceterisque, prout de more, litanias praecinen- 
tibus, in platea sancti Petri ab utroque Clero Urbis receptus, Solium 
ascendit et Cardinales ad obedientiam recepit. 

Subinde ab Emo‘ Cardinali Sacri Collegii Subdecano postulationem 
-excepit pro dogmatis definitione corporeae Assumptionis in caelum B. Ma- ; 
riae Virginis, his verbis factam, 


BEATISSIME PATER, 


3 Summo honori mihi est, Sacri Cardinalium Collegii, Catho- 
2 Sy licorum Antistitum universorumque christifidelium nomine, a 
SS Sanctitate Tua instanter efflagitare ut supremo iudicio Tuo, 
ex Iesu Christi pollicitationibus fallenti numquam, pronuntie- 
tur ac definiatur Deiparam Virginem Mariam, post terrestre 
hoc exsilium, anima corporeque fuisse in Caelum evectam. Ve- 
lit Sanctitas Tua hac nova fulgenti gemma diadematam fron- 

4 tem exornare dulcissimae Matris nostrae, eiusque in terris am- 
plificare gloriam atque Angelorum Sanctorumque in Caelis au- 
gere gaudium. Ac velit ipsa magna Dei Parens uberrimum su- 
pernarum gratiarum imbrem a Divino Filio suo nobis omni- 
bus impetrare. 


Tum Sanctissimus respondit : 


Non sine .Aeterni Numinis consilio sollemnis haec hora ad- 
venit. Quod iam diu Catholica Ecclesia communibus exoptat 
votis vehementerque praestolatur, quod dignitas ipsa magnae 
Dei Matris postulat, ut ea nempe animato corpore una cum 

Filio suo in caelesti beatitate triumphet, id iam in eo est ut 
rite a Nobis pronuntietur ac definiatur. Cupimus tamen non 
ante hac de gravissima causa sententiam edere Nostram, quam 
imploratum ab omnibus, quotquot adestis, Sancti Spiritus iu- 
bar luculentius usque menti Nostra affulgeat. 


His dictis, sequutus est cantus hymni Veni Creator cum Oremus. 


Tunc Summus Pontifex, sedens cum mitra, ceteris omnibus operto 
capite stantibus, elata voce ex Cathedra Divi Petri pronunciavit defini- 
tionem dogmaticam Beatae Mariae Virginis corporeae in caelum As- 
sumptionis, verbis in Constitutione Apostolica, uti supra, contentis. * 


Postea Cardinalis Subdecanus, gratias agens Pontifici, dixit : 


Immortales Tibi grates agimus, Beatissime Pater, quod ca- 
tholici orbis obsecundans votis, hac decretoria sententia Tua 
ad pietatem erga Deiparam Virginem refovendam, ad sanctae 
promovendum religionis incrementum et ad huius Anni Sacri 
adaugendum decus tantopere contulisti. Abs Te autem demisse 
poscimus ut de dogmatis huius definitione Apostolicas Litteras 
in lucem proferri iubeas. 


Subinde Summus Pontifex respondit : Decernimus et Advocatus Con- 
sistorialis rogavit Protonotarios Apostolicos ut Instrumenta super sol- 
lemni eiusmodi definitione conficerent. 


Expleto cantu hymni Te Deum laudamus cum Oremus ad Beatam Ma- 
riam Virginem in caelum Assumptam, Beatissimus Pater coram innu- 
mera multitudine Cleri et Christifidelium exsultantium, Beatae Dei- 
parae Virgini hosanna clamantium ac veneratissimo Patri grati animi ac 
devotionis sensus depromentium, haec verba fecit : 


« Venerabili Fratelli e diletti figli e figlie, accorsi alla Nostra pre- 
senza, e voi tutti che Ci ascoltate in questa Roma santa e in ogni regione 
del mondo cattolico! 

Commossi per la proclamazione, come dogma di fede, dell’assunzione 
della Beatissima Vergine in anima e in corpo al cielo; esultanti per il 


. * V. pag. 753 ss. 

gaudio che inonda il cuore di tutti i credenti, appagati nei fervidi loro 
desideri; proviamo irresistibile il bisogno di elevare insieme con voi un 
inno di ringraziamento all’amabile provvidenza di Dio, che ha voluto 
riservare a voi la letizia di questo giorno e a Noi il conforto di cingere 
la fronte della Madre di Gest e Madre nostra, Maria, col fulgido diadema, 
che ne corona le singolari prerogative. 

Per imperscrutabile disegno divino, sugli uomini della presente gene- 
razione, cosi travagliata e dolorante, smarrita e delusa, ma anche salu- 
tarmente inquieta nella ricerca di un gran bene perduto, si apre un lembo 
luminoso di cielo, sfavillante di candore, di speranza, di vita beata, ove 
siede Regina e Madre, accanto al Sole della giustizia, Maria. 

Da lungo tempo invocato, questo giorno é finalmente Nostro; é final- 
mente vostro. Voce di secoli — anzi, diremmo, voce della eternita — é la 
Nostra, che, con l’assistenza dello Spirito Santo, ha solennemente defi- 
nito l’insigne privilegio della Madre celeste. E grido di secoli é il vostro, 
che oggi prorompe nella vastita di questo venerando luogo, gia sacro alle 
glorie cristiane, approdo spirituale di tutte le genti, ed ora fatto altare 
e tempio per la vostra traboccante pieta. 

Come scosse dai palpiti dei vostri cuori e dalla commozione delle 
vostre labbra, vibrano le pietre stesse di questa Patriarcale Basilica, e 
insieme con esse pare che esultino con arcani fremiti gl’innumerevoli e 
vetusti templi, innalzati per ogni dove in onore dell’Assunta, monu- 
menti di un’unica fede e piedistalli terrestri del trono celeste di gloria 
della Regina dell’universo. 

In questo giorno di letizia, da questo squarcio di cielo, insieme con 
l’onda dell’angelica esultanza, che si accorda con quella di tutta la Chiesa 
militante, non pud non discendere sulle anime un torrente di grazie e 
d’insegnamenti, suscitatori fecondi di rinnovata santita. 

Percid a cosi eccelsa creatura Noi leviamo fidenti gli occhi da questa 
terra, in questo nostro tempo, tra questa nostra generazione, e a tutti 
gridiamo : in alto i cuori! 

Alle tante anime inquiete ed angosciate, triste retaggio di una eta 
sconvolta e turbolenta, anime oppresse ma non rassegnate, che non cre- 
dono pid alla bonta della vita e solo ne accettano, quasi costrette, l’istan- 
te, ’umile ed ignorata fanciulla di Nazaret, ora gloriosa nei cieli, aprira 
visioni pit alte, e le confortera a contemplare a quale destino e a quali 
opere fu sublimata Colei, che, eletta da Dio ad essere Madre del Verbo 
incarnato, accoise docile la parola del Signore. 

E voi, pit particolarmente vicini al Nostro cuore, ansia tormentosa 
dei Nostri giorni e delle Nostre notti, sollecitudine angosciosa d’ogni 

Nostra ora, voi, poveri, malati, profughi, prigionieri, perseguitati, brac- 
‘cia senza lavoro e membra senza tetto, sofferenti di ogni genere e di 
‘ogni paese ; voi a cui il soggiorno terreno sembra dar solo lacrime e pri- 
vazioni, per quanti sforzi si facciano e si debbono fare, affine di venirvi 
in aiuto, — innalzate lo sguardo verso Colei, che prima di voi percorse 
le vie della poverta, del disprezzo, dell’esilio, del dolore, la cui anima 
stessa fu trafitta da una spada ai piedi della Croce, ed ora fissa non 
titubante l’occhio nell’eterno lume. 

A questo mondo senza pace, martoriato dalle reciproche diffidenze, 
‘dalle divisioni, dai contrasti, dagli odi, perché in esso é affievolita la 
‘fede e quasi spento il senso dell’amore e della fraternita in Cristo, men- 
tre supplichiamo con tutto l’ardore che |’Assunta segni il ritorno del 
calore d’affetto e di vita nei cuori umani, non Ci stanchiamo di ram- 
mentare che nulla mai deve prevalere sul fatto e sulla consapevolezza 
‘di essere tutti figli di una medesima Madre, Maria, che vive nei cieli, 
vincolo di unione per il Corpo mistico di Cristo, quale novella Eva, e 
nuova madre dei viventi, che tutti gli uomini vuol condurre alla verita 
e alla grazia del suo Figlio divino. 

Ed ora prostrati devotamente preghiamo! »). 


«O Vergine Immacolata, Madre di Dio e Madre degli uomini. 

1. - Noi crediamo con tutto il fervore della nostra fede nella vostra 
:assunzione trionfale in anima e in corpo al cielo, ove siete acclamata 
Regina da tutti i cori degli Angeli e da tutte le schiere dei Santi; 

e noi ad essi ci uniamo per lodare e benedire il Signore, che vi ha 
-esaltata sopra tutte le altre pure creature, e per offrirvi l’anelito della 
nostra devozione e del nostro amore. 

2. - Noi sappiamo che il vostro sguardo, che maternamente accarez- 
‘zava Vumanita umile e sofferente di Gesi in terra, si sazia in cielo alla 
‘vista della umanita gloriosa della Sapienza increata, e che la letizia 
-dell’anima vostra ne! contemplare faccia a faccia l’adorabile Trinita fa 
‘sussultare il vostro cuore di beatificante tenerezza ; 

e noi, poveri peccatori, noi a cui il corpo appesantisce il volo dell’ani- 
ma, vi supplichiamo di purificare i nostri sensi, affinché apprendiamo, 
fin da quaggil, a gustare Iddio, Iddio solo, nell’incanto delle creature. 

3. — Noi confidiamo che le vostre pupille misericordiose si abbassino 
‘sulle nostre miserie e sulle nostre angoscie, sulle nostre lotte e sulle 
nostre debolezze ; che le vostre labbra sorridano alle nostre gioie e alle 
nostre vittorie ; che voi sentiate la voce di Gesd dirvi di ognuno di noi, 
‘come gid del suo discepolo amato : Ecco il tuo figlio ; 

e noi, che vi invochiamo nostra Madre, noi vi prendiamo, come Gio- 
vanni, per guida, forza e consolazione della nostra vita mortale. 

4. — Noi abbiamo la vivificante certezza che i vostri occhi, i quali 
hanno pianto sulla terra irrigata dal sangue di Gest, si volgono ancora 
verso questo mondo in preda alle guerre, alle persecuzioni, alla oppres- 
sione dei giusti e dei deboli; 

e noi, fra le tenebre di questa valle di lacrime, attendiamo dal vostro 
celeste lume e dalla vostra dolce pieta sollievo alle pene dei nostri cuori, 
alle prove della Chiesa e della nostra patria. 

5. — Noi crediamo infine che nella gloria, ove voi regnate, vestita di 
sole e coronata di stelle, voi siete, dopo Gesu, la gioia e Ja letizia di tutti 
gli Angeli e di tutti i Santi; 

e noi, da questa terra, ove passiamo pellegrini, confortati dalla fede 
nella futura risurrezione, guardiamo verso di voi, nostra vita, nostra dol- 
cezza, nostra speranza; attraeteci con la soavita della vostra voce, per 
mostrarci un giorno, dopo il nostro esilio, Gest, frutto benedetto del 
vostro seno, clemente, 0 pia, dolce Vergine Maria »). 


Benedictione Apostolica postea sollemni forma Urbi et Orbi im- 
pertita, Summus Pontifex, gestatoria sella conscensa, in Basilicam va- 
ticanam evehitur Missam Papalem de Assumptione Beatae Mariae Vir- 
ginis, sueto ritu, celebraturus. 


EPISTULA ENCYCLICA 


AD EXCMOS PP. PATRIARCHAS, PRIMATES, ARCHIEPISCOPOS ALIOSQUE LOCORUM 
ORDINARIOS PACEM ET COMMUNIONEM CUM APOSTOLICA SEDE HABENTES : 
QUIBUS QUAESTIO PROPONITUR DE ASSUMPTIONE CORPOREA BEATAD VIRGINIS: 
MARIAE TAMQUAM DOGMATE FIDEI FPROPONDNDA AC DEFINIENDA. 


PIUS PP. XII 


Venerabiles Fratres, salutem et Apostolicam Benedictionem. — Dei- 
parae Virginis Mariae cum christifideles adsiduum invocent atque ex- 
periantur auxilium, eam magis magisque colere student; ac quando- 
quidem amor, si verus altusque pectoribus insideat, ad nova sui ipsius 
testimonia proferenda proclivis est, impensioris in eam religionis ob- 
servantia saeculorum decursum decorare atque augere contendunt. Qua. 
de causa — idque Nobis persuasum est — contingit, ut crebro iam dudum 

Apostolicae Sedi supplices afferantur litterae — quae quidem, ab anno 
MDCCCIL ad annum MDCCCCXL receptae, in duo volumina compactae ibi- 
demque, opportunis commentationibus illustratae, recens typis excusae 
sunt — a Patribus Cardinalibus, a Patriarchis, ab Archiepiscopis et 
Episcopis, a Sacerdotibus, a religiosis viris et feminis, a Sodaliciis et a 
studiorum Universitatibus, ab innumeris denique privatis christifideli- 
bus eo consilio datae, ut sollemni oraculo renuntietur et definiatur tam- 
quam dogma fidei Beatam Virginem Mariam cum corpore ad Caelum 
assumptam esse. Ac nemo profecto ignorat id etiam a ducentis ferme 
Vaticani Concilii Patribus, flagrantibus votis, fuisse petitum. 

Nobis autem Christi regno tuendo iuvandoque praepositis, tum quae 
ei obsunt arcendi, tum ea provehendi quae ei prosunt, iugis cura et per- 
vigil debet esse officium. Perpendenda igitur investigandaque inde a 
Summi Pontificatus exordio Nobis occurrit quaestio, an memoratis po- 
stulationibus, potestate Nostra interposita, obsecundare liceat, deceat, 
expediat. Huius rei causa non omisimus neque omittimus Deo enixas 
adhibere preces, ut semper adorandae suae benignitatis consilium Nobis 
adspiret atque aperiat. 

Ad hoc caelestis lucis propitiandum auxilium Nostris precibus pia 
contentione vestras, Venerabiles Fratres, adiungite. Ad quod quidem fa- 
ciendum, dum paterno vos adhortamur animo, Decessorum Nostrorum, 
ac praesertim Pii IX, Deiparam sine originali labe conceptam defini- 
turi, rationem et viam secuti, enixe vos rogamus, ut Nobis significare 
velitis qua devotione, pro sua quisque fide ac pietate, clerus populusque 
moderamini vestro commissus Beatissimae Virginis Mariae Assumptio- 
nem prosequatur. Praesertim autem nosse quam maxime cupimus, an 
vos, Venerabiles Fratres, pro eximia vestra sapientia et prudentia cen- 
seatis Assumptionem corpoream Beatissimae Virginis tamquam dogma 
fidei proponi ac definiri posse, et an id cum clero et populo vestro exo- 
ptetis. 

Responsa autem exspectantes vestra, quae quanto citiora tanto gra- 
tiora Nobis erunt, Dei munerum largitatem atque opiferae praecelsae 
Virginis favorem vobis, Venerabiles Fratres, vestratibusque adpreca- 
mur, dum paternae Nostrae benevolentiae testem et vobis et gregibus 
curae vestrae commissis Apostolicam Benedictionem amantissime in 
Domino impertimus. 

Datum Romae, apud S. Petrum, die 1 mensis Maii, anno MCMXLVI,. 
Pontificatus Nostri octavo. 


PIUS PP. XII 


‘ 
| 
* 
4 
] 
i 
| 
| 


"784 Acta Apostolicae Sedis - Commentarium Officiale 


ORATIO 


AD PATRES CARDINALES, ARCHIEPISCOPOS, EPISCOPOS, CETEROSQUED LOCORUM 
ORDINARIOS, OB SOLLEMNEM DOGMATICAM DEFINITIONEM CORPOREABR IN 
CAELUM ASSUMPTIONIS BR. MARIAE V. ROMAE COADUNATOS. * 


Penitus commoto animo, ut raro in Pontificatus Nostri annorum 
-decursu experti sumus, vos hodie salutamus, Venerabiles Fratres, gau- 
dium Nostrun. et Nostrae sertum laetitiae. Huius suavis mentis affectus 
causa vobis patet. Sempiterni Numinis consilium, cuius natura est bo- 
nitas, Nos, qui ab ineunte aetate Almam Dei Matrem flagrantissima re- 
ligione colimus, licet haud merentes, delegit, ut supremi magisterii No- 
stri oraculo obsignaremus et, erroris immuni sententia, ediceremus fidei 
veritatem esse caelitus lapsam Deiparam Virginem augustam ab origine 
labis nesciam in supernas sedes anima et corpore fuisse assumptam. 

Quamobrem solatio afficimur et gaudemus, quemadmodum et heri 
valde gavisi sumus, cum permulti Nos, sacri ministerii Nostri summa 
praerogativa usos, circumstetistis et conspectu vestro confirmastis fere 
unanima, quae edidistis, suffragia, testes etiam fidei gregum vestrorum 
‘de tanto hoc, quod ad Matrem Dei et nostram pertinet, mysterio. 

Grandem hanc transire horam vobiscum animadvertimus. Nunquam 
profecto in ecclesiasticae historiae fastis relatum legimus, si excipi- 
mus id quod tempore Oecumenici Concilii Vaticani contigit, maiorem 
quam nunc episcoporum cohortem Petri, Apostolorum Principis, Succes- 
‘sorem circumsaepsisse. Technicae disciplinae validior usque ratio et pe- 
ritia in commeatibus provehendis effecit sane ut haec feliciter continge- 
rent, haud sine magno ecclesiasticae unitatis emolumento. Quamobrem 
grates persolvimus providentissimo Deo, quod huiusmodi artis praesi- 
dium hodierno conlatum est tempore, cum, caelesti gratia ciente, et in 
sacris pastoribus et in christifidelibus eorum curae commissis vehemens 
unitatis voluntas, efficientior quam nullo fortasse alio aevo, succrescit. 

Quod autem vos e dissitis, imo etiam extremis mundi partibus huc 
-confluxistis, nova et luculentissima testificatione id naturam evincit Ec- 
clesiae Christi, quae ambitu gremioque suo omnes complectitur gentes. 
Spectaculis, quae hic Annus Sacer, ut nullus ex anteactis, paravit con- 
cursus iste conventusque vester veluti fastigium imponit, cum perspicue 
admodum demonstret quomodo catholici homines cuiuslibet subolis et 
linguae fide et caritate coalescant. 


* Habita die 2 Novembris anno 1950. 

At vero sine acerbo animi moerore id reticere non possumus, quod non 
Ueclesiae noxiae deputandum est, sed vi et coactione extrinsecus illata 
provenit. Absunt, heu! absunt vestro in numero et in pie peregrinan- 
tium turmis christifideles regionum, in quibus recusata est libertas se 
pacifice iungendi cum fratribus eandem fidem profitentibus in hac alma 
Urbe, christiani orbis amata et amanti parente et principe sede. O desi- 
deratissimi filii, sacris libertatis iuribus lamentabiliter privati, nullo 
modo in oblivione Nostra iacetis, ex animo Nostro non excidistis; quin 
etiam, si aequum esset caritatem Nostram erga Christi oves gradus ad- 
mittere. primas ipsi haberetis benevolentiae Nostrae partes. Quotidia- 
nas instantes fundimus Deo preces pro vobis et pro gentibus, ex quibus 
estis. Scimus curvo dignoscere rectum, scimus distinguere populos ab 
ideologiis, quaé quidem iisdem iniunguntur, quamvis et temporale et 
sempiternum exitium secum ferant. Quodsi quasdam ideologias reieci- 
cimus et condemnavimus, hoc neque contra aliquas gentes neque con- 
tra quamlibet rempublicam, qua talis est, egimus, sed solummodo erra- 
tis opinionibus reclamavimus, quae e terrarum orbe ipsam aeterni Nu- 
minis notionem oblitterare et christianam fidem delere contendunt atque 
ad impium eiusmodi perficiendum consilium politicarum factionum po- 
tentia utuntur. Nihil elocuti sumus et egimus, nisi quod officii Nostri 
conscientia, quae Nobis est iussum, poposcit. 

Numquid praeterea opus est in oratione, quam nunc ad vos habe- 
mus, propulsari accusationem, qua aliqui — quosnam a Nobis innui 
omnibus patet — insimulant Romanum Pontificem velle bellum et suam 
impendere operam, ut bellum confletur et exardescat, et adiutorem se 
hac in re praestare alicui Civitati magnae quidem validaeque potentiae? 
Si postremis hisce annis, vix universali bello confecto, gentes iactari et 
commoveri non destiterunt, veluti cum tellus motibus identidem concu- 
titur, ob reformidatum novum armorum conflictum, culpa minime est 
conicienda in Ecclesiam et in Summum eius Antistitem, qui iuris, iusti- 
tiae, pacis adsidui tutores et assertores fuerunt et sunt. Quod Nostrum 
reputavimus officium de bello et de pace iudicare, aperta fronte et li- 
bero ore egimus — ut alia documenta Nostra taceamus — per radio- 
phonicum Nuntium in pervigilio festi Dominici Natalis anno millesimo 
nongentesimo quadragesimo octavo ad omnes gentes habitum. Tunc re 
vera non putabamus tam brevi futurum esse, ut rerum eventus dicta 
Nostra confirmarent. Absit tamen, ut ex animo Nostro labatur spes pa- 
cem servari et defendi posse, sine novae praeliorum conflagrationis pe- 
riculo. Sinistra praevisa mala depellat Deus, apud quem non erit im- 


51 - Acta, vol. XVII, n. 15. — 4-11-1950. 

possibile omne verbum. ' Deum deprecetur benignissima Mater gratiae, 
mater misericordiae Maria ad veri nominis pacis causam tuendam. Hanc 
instantissimam primam adhibemus precem caelorum Reginae, cuius 
adaugere laudem et honorem vehementer laetati sumus. Vos autem, 
Venerabiles Fratres, clerum populumque vigilantiae vestrae commissum 
adhortamini, ut germanae paci fovendae, caritate, precibus, sese devo- 
vendi studio nullo non tempore et summopere auxiliari nitantur. 


& 


Spiritalibus igitur armis arreptis, sacrum quoddam sub signo Crucis 
certamen iidem conserant. Hac usi occasione nunc Nobis oblata, vobis, 
Venerabiles Fratres, et universis qui catholico nomine censentur, volu- 
mus palam significare quod iam diu saepius Nobiscum reputamus. Scitis 
profecto ecclesiasticum abstinentiae et ieiunii praeceptum postremis 
hisce annis valde remissum esse, impellentibus rerum adiunctis ingentis 
catholicorum hominum numeri, eorum cumprimis, qui magnas incolunt 
urbes et in officinis et fabricis dant operam : iis antiquae legis observatio 
ardua, ac fere impossibilis erat. Quare nuper memorata immutatio ad 
tempus illata est. 

Christifideles autem nostri aevi a virtute maiorum degenerent, si 
nunc temporis, quo acriter saeviunt plures uno ex illis malis daemonibus, 
qui, ut ait Divinus Magister, solummodo precibus et ieiunio vinci pos- 
sunt, * et adeo spiritalis sui immolatio quam maxime necessaria est ad 
tot mala moralis et socialis ordinis superanda et amovenda, ii voluntariae 
poenitentiae operibus, nostrae aetati consonis, pristini venerabilis praece- 
pti relaxationem non compensent. Id nimirum iam contingit. Quod enim 
ad caritatis opera attinet post universale postremum bellum et ipsius 
belli tempore perfecta, haud levi cum animi Nostri solatio fatemur ca- 
tholicorum hominum liberalitatem tantam fuisse, ut ea nullam timeret 
comparationem cum quolibet largitatis specimine, exactis aetatibus dato: 
Pro parte Nostra, hanc etiam nacti occasionem, gratias exsolvimus sa- 
cris catholici orbis Antistitibus, illis imprimis, qui in regionibus opum 
divitibus sacra munera obeunt, et fidelibus eorum curae concreditis, 
propterea quod Nobis abunde suppeditarunt auxilia, quibus tot egeno- 
rum inopiam efficaciter allevaremus. 

Praeter largitionum memoratam munificentiam, experimentis depre- 
hendimus nunc quoque in Ecclesia poenitentiae studium vigere, quod 
quidem tum vel apertissime proditur, sive cum adversae res et egesta- 


1 Cfr. Luo. I, 37. 
* Cfr. Matru. XVII, 20. 

tes quas Deus aut permittit aut mittit, forti tranquilloque animo susti- 
nentur, sive cum voluptatibus et immodicis oblectamentis sponte ab- 
stinetur. 

Non possumus autem verbis significare voluptates et oblectamenta, 
quin conqueramur et deploremus intolerabiliter invalescentes luxuosos 
sumptus, cum miseriis et inopia multorum asperrime pugnantes. Luxus 


- sane et voluptatum cupiditas consectaria rationis et instituti vitae sunt, 


quae « materialismo )) inquinatur, et eidem consentaneos mores com- 
pingunt. Numquid aliter evenire potest? Etenim, cum homo amittit suae 
dignitatis conscientiam, cum in agendo modum et aequilibritatem rei- 
cit, cum quae spiritualia, supernaturalia et aeterna sunt, non consi- 
derantur, nedum utpote sincerus felicitatis fons reputentur, tum avari- 
tia et terrestrium bonorum effrena appetentia exundant, ac pro Dei 
numinis et maiestatis reverentia mechanicae artes et bruta hebesue 
vis coluntur. Laudationes, quas antea adhibuimus, non retrahimus, non 
revovamus. At nequit ignorari et negari hic voluptatum ac luxns aestus, 
qui torrentis modo effusus non praeterlabitur, quin etiam catholicos 
homines attingat et hic illic etiam notabiliter eorum fines camposque 
penetret. Mater benigno et indulgenti animo, Ecclesia libertatem non 
arctat nisi in iis, quae cum christianae vitae simplicitate et cum mo- 
rum legibus servandis, necnon cum officio, quo tenemur, alienae indi- 
gentiae subveniendi non dissident. Nonne laetitia catholicis gentibus 
quasi nota et ornamentum est? At fas non est quaesita oblectamenta 
vitae xequi et honesti limites praetergredi. 

Contra huiusmodi incontinentiam hortamur et compellimus omnes, 
ut sub signis christianae abstinentiae et devovendi se studii ultra quod 
morales leges praescribunt, volentes militent, pro uniuscuiusque pro- 
priis viribus, prout Dei gratia exstimulat, prout munus, quod exercetur, 
concedit. Multiplices metae ita assequendae sunt. Ante omnia su% quis- 
que, poenitentiae ope, expiabit admissa, eluet ex animo vitiorum ma- 
culas, sanctior et validior usque fiet. Dein fratribus eandem fidem pro- 
fitentibus et iis qui foris sunt, exemplo et incitamento erit; ynae sub- 
traxerit vanitati, impendet caritati, et Ecclesiae et pauperum necessi- 
tatibus misericors occurret. Priscae Ecclesiae fideles se ita gesserunt et, 
ieiunando et abstinendo a licitis quoque rebus, opiferae caritatis fontes 


_aluerunt. Quae sequi exempla dignum est laude necnon prorsus condi- 


tioni et statui nostri aevi est congruens, non solum in hac vel illa re- 
gione, quae spontaneae liberalitatis praecellat virtute et Ecclesiae in- 
digentiis obveniat, sed in omnibus, nulla excepta, orbis terrarum plagis. 

Hoc, Venerabiles Fratres, magnopere Nobis cordi est, ut, id quod 

suademus pleno vigeat effectu. Etiam nobis, ut primaevis christianis, 
Apostoli Pauli sonat hortamen « Adimpleo ea, quae desunt passionum 
Christi, in carne mea pro corpore eius, quod est Ecclesia ». * Nostrum 
est omnium desudare, ut idem ait Apostolus, « in patientia, ... in labo- 
ribus, in vigiliis, in ieiuniis ... in caritate non ficta »‘* ad aedificatio- 
nem Regni Dei. Nonne sacerdotibus aperte expressum tonat illud: 
«... Castigo corpus meum et in servitutem redigo, ne forte cum aliis 
praedicaverim, ipse reprobus efficiar »? * 

Hoc est profecto alterum propositum, quo ducti Deiparae magnas 
adhibemus preces: velit Maria, in caelum assumpta, cuius anima et 
corpus perfecte et absolute quamlibet culpam, inordinatam perturba- 
tionem, indomitam impulsionem nescierunt, spei Nostrae impletionem 
a divino Filio Suo impetrare. 


& 


Praeter haec, si attentiore diligentia considerantur adiuncta tempo- 
ris, quo vivimus, pergrandes quaestiones, eae scilicet quae ad matrimo- 
nium et ad familiam pertinent, defixius ad se Nostrum revocant obtu- 
tum et studium. Neque Nos falli arbitramur, si perpendimus inordina- 
tionem, quae coniugium et familiae institutum late. penitusque pertur- 
bat, hodiernam hominum societatem veluti pestem inficere et animo- 
rum saluti perniciem afferre. De quibus quaestionibus, sive ad theoriam 
sive ad usum quod attinet, licet incredibiliter multa scripta sint, ta- 
men deforme malum aggravatur, recrudescit. Nimirum aliter contingere 
nequit, quoad qui vulneri mederi conantur et ii pro quibus parandum est 
remedium seiungunt matrimonium a divina lege, qualem hominis na- 
tura undique versus denuntiat et Ecclesiae doctrina pariter promulgat. 

Sermo nescit aeque pingere lutulentum torrentem librorum, libello- 
rum, commentariorum, ephemeridum cuiuslibet generis, ubi verbis et 
delineatis imaginibus, futilitatis et inverecundiae plenis, populi sanum 
iudicium et rectus humanitatis sensus corrumpuntur. 

Profecto haud ignoramus neque parvi pendimus progressiones, de 
quibus medicina, psychologia et socialis doctrina gloriantur ; quin etiam 
valde cupimus, ut ethica, theologia moralis, animorum curatio, de re 
matrimoniali disposita consultatio, instituta familiarum bono prevehen- 
do iis utantur. Id vero reprehendimus et improbamus, quod praeter et 


* Col. I, 24. 
* II Cor. VI, 4-6. 
* I Cor. IX, 27. 


4 
— 
j 
4, q 
* 


Acta Pit Pp. XII 789 


ultra honestas et severas indagationes miserabiles succrescunt litterae, 
falso et commenticio nomine doctrinae, quae, rudes et ignaros lectores 
excitant ad morbidas illecebras sentiendas et ad tegendos in se, fucata 
specie scientiae, tenebrosos corruptelae instinctus. 

Dedecet doctrinae cultores vel artem exercentes aliqua, quae uti- 
liter ipsi norunt, clientibus suis imprudenter palam facere, haud sine 
animi et corporis damno. Cavendum siquidem est, ne obtineat errata 
opinio, quae « illuminismi ») tempore invaluit, simpliciter nempe nosse 
causam esse, cur homo eiusque vitae actus boni fiant. Quod opinari 
si Semper periculosum, hac in re exitiale est. 

Neque minus noxia sunt quae in populum ideo proferuntur et ex 
composito divulgantur, ut artificiose publica confletur opinio, quae qui- 
dem opinio, non sine compressione moralis et saepius oeconomici generis, 
utriusque sexus necessitudines regat et in coniugio ineundo et in fa- 
milia instituenda agendi modum insinuet. Nonne ita moralis ordo pes- 
sumdatur, cum homo, imago Dei, in iis quae ad suam intimam spectent 
personam se ducendum praebeat iis qui foede solummodo utilia undi- 
que extricant? Sana sinceraque publica opinio de re coniugali deque 
familia haud dubie virium momentum est, quod valeat ad suadenda 
principia normasque vitae ; itaque necessaria est. 

At, si ea sana dicitur et revera est, non solum extrinsecus illatum 
est praescriptum, sed apprime et semper disciplina, quae ex integra na- 
tura hominis scaturit et quae hominem Deo Deique legi devincit. 

Haec autem arcta coniunctio matrimonii et familiae cum lege Dei 
considerationis Nostrae est veluti apex et cardo. Solummodo haec ob- 
temperatio nuptiali foederi contra hominum levitatem, inconstantiam, 
mutabilitatem in arduis vitae discriminibus omnino necessarium praesi- 
dium dat atque tutamen. Quod quidem etiam in adversis rerum adiun- — 
ctis beneficam suam exserit vim, neque propriam domesticae societatis 
indolem laedit, neque vinculum, quod coniuges inter se nectit, falsum 
et infidum reddit. 

Quo super argumento etiam haud pauci catholici homines confuse 
et perperam censent. Falsi enim nominis philosophia docet prorsus opor- 
tere, contemnatur et reiciatur norma exstrinsecus data, lex nempe, quasi 
a vera hominis natura sit aliena et hostiliter dissolvat integrae et fe- 
cundae robur vitae. Patet igitur ex perversa istiusmodi philosophia sane 
metuendam exoriri perniciem sanctis coniugii et familiae moribus, qua- 
les florent, si et ubi doctrina viget Ecclesiae. Quocirca nihil pluris in- 
terest quam ut tempestive et quam latissime divulgetur hoc doctrinae 
caput, hominem nempe ad temporalem et sempiternam felicitatem as- 

sequendam natum, neutram attingere posse, nisi officio, quo tenetur, 
satisfaciat et legi obtemperet Dei. 

Hoc siquidem amoto vinculo, res sunt quae neque intellegi neque 
statui possunt : suae uniuscuiusque personae tuendae et perficiendae ius, 
eiusdem personae libertas, actuum nostrorum rationis reddendae con- 
scientia. Quodsi quis appellat ad libertatis donum sibi a Deo conces- 
sum, ut ab ordine divino servando se solutum declaret, verba inter se 
pugnantia effutit. Haec via numquam carpi potest, quia flagitiosa et 
noxia, etiam cum quis auxilium ferre velit hominibus in asperis quoque 
coniugalis vitae discriminibus. Ergo perniciosum cum Ecclesiae tum 
civili societati est, si animorum curatores, in docendo et in usu vitae, 
sueto ex more et consulto tacent, cum in coniugio violantur Dei leges, 
quae semper vigent, quemcumque sors tulerit casum. Excusationes quae- 
runtur praecipue ex inopia rerum, ex rei familiaris tenuitate, quae 
matrimonii et familiae asperum statum et condicionem parere solent. 
Paterni animi affectu haec omnia miseramur et deflemus. Attamen fas 
non est recedere a stabili firmaque ratione divini ordinis. Ne hic usquam 
et unquam cedat; sed socialis vitae rerum adiuncta, tanta impellente 
necessitate, meliora fiant oportet. Quodsi ad salubrem huiusmodi mu- 
tationem quisquis christiano nomine honoratur, iustitiae et caritatis 
impulsu, suam debet operam impendere, eo vel maxime hoc interest, 
cum agitur de auxilio conferendo ingenti hominum multitudini, qui, 
solummodo durissimis devictis difficultatibus, coniugalem vitam aequam, 
rectam, felicem ducere valent. 

Nunc vero saepius per ora hominum hoc verbum volat: socialis se- 
curitas. Si hoc idem est ac dicere securitatem ope societatis, Venerabiles 
Fratres, valde metuimus, ne matrimonium et familia detrimentum ca- 
piant. Quodnam detrimentum? Timemus non solum, ne civilis societas 
aliquid aggrediatur, quod per se a suo munere alienum est, verum etiam 
ne sensus christianae vitae et eiusdem vitae componenda ordinatio lan- 
guescant, quin imo restinguantur. Hac appellatione iam proferri audiun- 
tur Malthusiana postulata; iam eadem appellatione violanda quaerun- 
tur, quemadmodum alia humanae personae iura aut saltem eorum usus, 
etiam iura, quae ad conubium et ad prolem spectant. Christifidelibus et 
generatim iis qui Deum esse credunt, socialis securitas aliud esse ne- 
quit nisi securitas in societate et cum societate, in qua naturalis homi- 
nis vita et naturalis coniugii et familiae ortus et progressus quasi fun- 
damentum sint, in quo nixa ipsa societas ordinatim et tuto sua exer- 
ceat munera. 

Cum recens calamitosissima verterunt tempora, familia, quamvis 

multipliciter debilitata, profecto ostendit, quonam obsistendi robore pol- 
leret. Hac namque insita sibi vi cetera humana instituta omnia facile 
devincit. Quocirca si humanae societati iuvandae actuose contendatur, 
nihil praetermittendum est, quin familia servetur, sustentetur et suae 
ipsius tuitioni sit idonea. Hoc utique tertium est, quod instantissimis 
precibus a Beatissima Virgine Maria ad caelos assumpta postulamus. 
Ubi matrimonium et familia in rebus tam adversis et iniquis sunt, ut 
ardua superandi spes nutet, velit Maria validissima deprecatione sup- 
plicare Deo Creatori et Redemptori, ut homines redeant ad celsam con- 
iugii formam, qualem Ipse voluit et constituit, verendam, atque ut omnes 
Ecclesiae filii semper et solummodo inter se ope sacramenti nuptialia 
foedera conserant et casto suo conubio veluti sacra imagine repraesen- 
tent mirandam Christi et Ecclesiae coniunctionem. 

Ubi autem christianis exornata moribus florent intemerata conubia, 
pari gressu et progressu casta floret virginitas, amore alita Christi. Ve- 
strum, quaesumus, adhortamini clerum, ut praecelsae huiusmodi vitae 
formam, quae Angelis homines adaequat, plurimi ducat, religiose colat 
et aliis quoque ad tam nobile terendum virtutis iter suadeat, praeser- 
tim ad femineum pertinentibus sexum, cuius si languescit in apostolatu 
exercendo sociata opera, magna damna perpetitur Ecclesia. 


Hae, quas rettulimus, tres sunt enixae supplicationes, quas, efficaci 
invocato benignissimae Mariae Virginis patrocinio, Deo adhibemus; ac 
pro certo habemus fore, ut vestrum, Venerabiles Fratres, in iisdem 
fundendis optatum habeamus ‘consortium. His autem, de quibus lo- 
cuti sumus, opus Nobis non est duo addere argumenta, quae summi qui- 
dem momenti Nobis cordi sunt, alterum scilicet quod attinet ad catho- 
licam doctrinam integram et indemnem servandam, alterum vero quod 
spectat ad cleri optimam institutionem et sanctitatem promovendam. 
Haec enim fuse lateque tractavimus in Encyclicis Litteris « Humani 
generis » et in Apostolica Adhortatione « Menti Nostrae ». Attamen in 
hoc amplissimo et singulari conventu cupimus avemusque fateri animum 
Nostrum pie grateque commoveri, cum sacrorum Antistites catholici 
orbis celso videmus ita suo perfungi officio, ut ipsis, fideliter Beatissimi 
Petri Successori semper inhaerentibus, nec desint rectae conscientiae 
actuosa vigilantia et perspicax religionis provehendae studium neque 
strenue agendi inflammata voluntas. . 

Spumantes insiliant ac sine intermissione alii alios subsequantur 

fluctus saevientis procellae, quae sive intrinsecus coorta, sive extrinse- 
cus exorta Ecclesiam contristet; eorum autem frustrata collidetur im- 
pulsio contra eam immobilem, de qua diximus, unitatis voluntatem, 
quemadmodum divinus Redemptor in postrema Sua sacerdotali prece ° 
commendavit, ne de Christi promissione quoque loquamur, qua Ipse in- 
fernags portas contra Ecclesiam praevalere non posse’ vaticinando as- 
seruit. 

Animo denique solatio et laetitia sancta repleto, vobis omnibus, Ve- 
nerabiles Fratres, qui hic nunc adstatis, et cunctis conlegis vestris, 
qui ubique terrarum sunt, necnon sacerdotibus et christifidelibus curae 
vestrae concreditis perquam amanter et libenter Apostolicam Benedi- 
ctionem impertimus. 


* Ofr. Io. XVII, 21-28. 
" Marra. XVI, 18. 

ACTA SS, CONGREGATIONUM 


SACRA CONGREGATIO RITUUM 


NOVA MISSA IN ASSUMPTIONE B. MARIAE V. APPROBATUR 


Die 15 Augusti 


IN ASSUMPTIONE B. M. Y. 


Introitus. Ap. 12, 1. Signum magnum appéruit in celo: malier ami- 
cta sole, et luna sub pédibus eius, et in cApite eius coréna stell4rum du6- 
decim. 

Ps. 97, 1. Cantéte D6émino cinticum novum : quia mirabflia fecit. 

Gloria Patri. 


Oratio 


Omnipotens sempitérne Deus, qui Immaculitam Virginem Mariam, 
Filii tui Genitricem, cérpore et 4nima ad cx#léstem gl6ériam assumpsisti : 
concéde que#sumus ; ut ad supérna semper inténti, ipsius gl6riz mereAmur 
esse consértes. Per eimdem Déminum. 


Léctio libri Judith 
Judith 13, 22-25; 15, 10 


Benedixit te Déminus in virtite sua, quia per te ad nihilum redégit 
inimicos nostros. Benedicta es tu, filia, a Démino Deo excélso, pre 6mni- 
bus muliéribus super terram. Benedictus Déminus, qui credvit celum et 
terram, qui te diréxit in valnera capitis principis inimicérum nostrérum ; 
quia hédie nomen tuum ita magnificAvit, ut non recédat laus tua de ore 
héminum, qui mémores fferint virttitis Démini in etérnum, pro quibus 
non pepercisti 4nimex tuz propter angistias et tribnlatiénem géneris tui, 

sed subvenisti ruine ante conspéctum Dei nostri. Tu gléria Jerfisalem, ' 
tu letitia Israél, tu honorificéntia p6puli nostri. 

Graduale. Ps. 44, 11-12 et 14. Audi filia, et vide, et inclina aurem tuam, 
et concupiscet rex pulchritidinem tuam. ¥. Tota decéra ingréditur filia 
regis, textirie Aurex sunt amictus eius. 

Allelija, allelija. ¥. Assimpta est Maria in celum: gaudet exérci- 
tus Angel6érum. Allelaja. 


Sequéntia sancti Kvangélii secindum Lucam 
Luc. 1, 41-50 


In illo témpore : Repléta est Spiritu Sancto Elisabeth et exclama- 
vit voce magna,:et dixit: Benedicta tu inter mulieres, et benedictus 
fructus ventris tui. Et unde hoc mihi ut véniat mater Démini mei ad 
me? Ecce enim ut facta est vox salutatiénis tue in Auribus meis, exsul- 
tavit in gdudio infans in fitero meo. Et bedta, que credidisti, quéniam 
perficiéntur ea, que dicta sunt tibi a Domino. Et ait Maria: Magnifi- 
cat 4nima mea Déminum ; et exsultavit spiritus meus in Deo salutari 
meo; quia respéxit humilitétem ancille suze, ecce enim ex hoc bedtam 
me dicent. omnes generationes. Quia fecit mihi magna qui potens est, et 
sanctum nomen eius, et misericérdia eius a progénie. in progénies ti- 
méntibus eum. 

Credo. 


Offertorium. Gen. 3, 15. Inimicftias ponam inter te et corti em, et 
semen tuum et Semen illfus. 


Secreta 


Ascéndat ad Te, Démine, nostre devotiénis oblétio, et, Beatissima 
Virgine Maria in celum asstimpta intercedénte, corda nostra, caritatis 
igne succénsa, ad Te jagiter adspirent. Per Déminum. 

Communio. Luc. 1, 48-49. Beatam me dicent omnes generatidénes, 
quia fecit mihi magna qui potens est. : tinge 


Postcommunio 


‘Sumptis, Domine, salutéribus sacraméntis, da quésumus, ut, méri- 
tis et intercessione Beate ‘Virginis Marie in celum ad. re- 
surrecti6nis glériam perducimur: Per Déminum. 

URBIS er ORBIS 


Ingenti populi christiani laetitia, declaratione B. Mariam Virginem 
corpore et anima in caelum assumptam esse suscepta, ut etiam in sacra 
liturgia memoria huius faustissimi eventus haberetur, Sacra Rituum 
Congregatio novam hanc Missam in honorem B. Mariae V. in caelum 
assumptae conficere curavit. 

Sanctissimus Dominus noster Pius Papa XII, referente infrascripto 
Cardinali S. R. C. Praefecto, illam approbare dignatus est, et in Missali 
Romano, die 15 Augusti, loco veteris, inserendam mandavit. 

Decrevit insuper eadem Sanctitas Sua ut Litaniis Lauretanis post in- 
vocationem « ?egina sine labe originali concepta » addatur : « Regina in 
caelum assumpta ». 

Contrariis quibuslibet non obstantibus. 

Die 31 Octobris 1950. 


C. Card. Micara, Epise. Veliternus, Praecfectus 


L. 
y A. Carinci, Archiep. Seleucien., Secretarius 

LIBRERIA EDITRICE VATICANA 
DEL VATICANO 


‘Reventissima editio, nova 


‘Ex decreto SS. Concilii Tridentini intitle: Summorum Pontificum. cura recognitum 
cum nova versione Psalterii Pii Papas edita 


{ 


Tike nova Breviarii Romani editio ab Oficina Liberia Vaticana 
‘nunc evulgata. 

Sicut notum est, tempore praeterito typicae semper parabantur uno vo- 
lumine « totum » (usque ad novissimam, quartam post typicam, anno 1928)... 
‘Nunc autem praesens Breviarii Romani editio, uti typica habenda ex appro- 

batione Sacrae Rituum Congregationis, prima vice paratur in quatuor partes 
divisa, i. e. hiemalem, vernam, aestivam et autumnalem. 

Quamvis omnibus Divinum Officium recitantibus veteri Psalmorum ver- 
sione utendi facultas servetur, tamen opportunum visum est hanc novam 
editionem typicam Breviarii Romani nova Psalmorum e primigeniis texti- 
bus versione adornare. 

Imprimitur typis rubris et nigris, atque textus lineis rubris (inditer 
cm. 14x9) circumscribitur seu quadratur. Omnia diligenter curantur ut usus 
practicus sit et commodior: charta indica optima, characteres pulchri et — 
nitidi ad recitationem 

; Praecipuae partes (Ordinarium, Psalterium, Proprium de Tempore, Pro- 
prium Sanctorum) ac festa principaliora (praesertim quae sub ritu duplici 
primae vel secundae classis recoluntur) imaginibus decorantur. 

Ad multiplices vitandos ad Ordinarium et ad Psalterium recursus, qui 
nimis molesti videbantur: in Psalterio, quae cotidie recitanda sunt ex Or- 
dinario, semper repetuntur; item in singulis feriis Adventus. repetuntur, 
‘pro commemoratione, versus ad Laudes et Vesperas ac oratio Dominicae; 
similiter in Proprio Sanctorum, antiphonae et versus commemorationum in- 
tegrae, iterantur, lectiones contractae pro festo simplificato semper post 

‘lectiones secundi Nocturni uniuscuiusque festi inveniuntur. Aliae quoque 
similes innovationes introductae sunt, ita ut omnes, qui Officium Divinum 
recitandi obbligatione teneantur, prae oculis habere possint editionem. ty- 


‘VARIA HUIUS BREVIARII PRETIA | 


In 4 partes divisum, in 18° (cm. 10,5x16,5) cum nova Psalmorum ver- — 
sione Pii Pp. XII auctoritate edita — Tn charta indica avoriata — Typis 
clarissimis, rubris et nigris — In praecipuis partibus et festis principaliori- 
imaginibus decoratum ; spissum: cm. 2,5; ; pondus: 1 vol. relig.: gr. 420. 


Psalmi Horarum pro Festis, Abgolutiones, Benedicti ‘Suffragia, Antiphonae finales B.M.V. Ora- / 
tiones Dominicarum. Verumtamen Preces ante et post Officium, Ps. Hymnus ambrosianus 


. cantica Benedictus, Magnificat ad uniuscuiusque voluminis jnitium inserta sun 


Quodlibet Breviarium continetur in. custodia ex spissa confecta, 
Sine religationis pretii augmento, addi poterunt Propria Officia Dioece- 
-seos vel Ordinis seu Congregationis; quae tamen ab tempore mittenda erunt. 
Solutum Lit. 11.000 ($ 20) — A) Corio contectum cum ‘sectione foliorum 
rubra Lit. 14.000 ($ 25.50) — B) Corio contectum cum sectione foliorum 
aurea Lit. 15.500 ($ 28) — C) Corio caprino contectum cum sectione folio- 
rum. aurea Lit. 16.500 ($ 30) — D) Corio caprino contectum cum sectione 
foliorum rubra-aurata Lit. 17.000 ($ 31) —:E) Corio caprino optimo cum 
~ sectione foliorum rubra-aurata et ornamentis aureis decorato, Lit. 20.000, 
(8 36.50). e corio factum ad unum volumen accomodatum. 
1500 9 2. as 

LIBRERIA EDITRICE. VATICANA 
CITTA DEL VATICANO 


Novissime prodiit 


MISSA IN ASSUMPTIONE B. MV. 


DIE 15 AUGUSTI 


‘Haee Missa forma editur omnibus Missalibus apta 
Typis clarissimis, rubris et nigris - Lit. 15 § 0,05 


PIO XII 
Editio anglica, gallica, germanica, italica, lusitanica 


De nonnullis falsis opinionibus quae catholicae doctrinae fundamenta subruere minantur 


Ad Clerum universum pacem et communionem ‘cum Apostolica Sedem habentem 
DE SACERDOTALIS VITAE SANCTITATE PROMOVENDA 


CONSTITUTIO APOSTOLICA 


QUO FIDEI DOGMA DEFINITUR DEIPARAM VIRGINEM MARIAM FUISSE — 
CORPORE ET ANIMA AD CAELESTEM GLORIAM ASSUMPTAM » 


editio latina, anglica, gallica, germanica, hispanica, hollandica, italica, lusitanica, polonica 


ORDO DIVINI OFFICII RECITANDI SACRIQUE 
_PERAGENDI IUXTA CALENDARIUM UNIVERSALIS 
ECCLESIAE pro ANNO ‘TOS! 


Lit. 180 0 


ORDO ROMANO 1951. 


Lit. 200 


BRUNO CARD. IOSEPH 


CODICIS TURIS CANONICI INTERPRETATIONES. AUTHENTICAE 


seu responsa a Pontificia Commissione ad Codicis canones authentice interpretandos 
data et in unum collecta, atque Romanorum Pontificum actis -et vise sie Curiae deci- 
sionibus aucta. 


Vol. I - ab’ anno 1917 ad annum 1935, in-8° (pag. vii-228). — In. It. 300: Extra It. $ 
Vol. II — ab anno 1936 ad annum 1950, in- (pag. vii-120). — In It. L. 300. Extra It. $1. 


BRUNO CARD. IOSEPH 


ORDO IN CONCILIO PLENARIO SERVANDUS: 


anno 1946, in-8° (pag. 75). — In Italia L. 150. Extra Italiam $ 0,50. 

